text:
Umupasiteri wifashishije Bibiriya agatuka abagore yahagurukiwe
Umuryango Pro-Femmes Twese hamwe ndetse n’indi miryango iharanira iterambere ry’umugore, yamaganiye kure imvugo ipfobya ikanatuka umugore yakoreshejwe n’Umupasiteri witwa Niyibikora Nicolas.
Uyu mupasiteri yifashishije Bibiliya, yakoresheje iyi mvugo ahamya ko umugore ari mubi, avuga ko afitanye ibibazo n’Imana, avuga ko ari we ibibi byose byakomotseho, akavuga ko akwiye kwirindwa.
Ibi uyu mupasitori yavuze ngo bikwiye kwamaganwa ndetse akanabibazwa, ngo kuko ari ukwigisha urwango, ivangura, ndetse no gusebya Umuryango Nyarwanda, nk’uko Kanakuze Judith uyobora Pro- Femmes yabitangaje.
Yagize ati” Twamaganye uriya mugabo, kandi twamaganye uwo ari we wese uha urubuga umuntu akisararanga, atuka ababyeyi, atuka abagore, anatuka igihugu.
Biriya ni uguhangara uburengazira bwa muntu, turasaba abayobozi bakuru b’igihugu gufatira umwanzuro ukwiye iriya nyigisho".
Yasabye ko Radio Amazing Grace yamuhaye umwanya isaba imbabazi ndetse n’inzego ziyobora itangazamakuru mu Rwanda zikagira icyo zikora.
Umuyobozi wa Transparency International Rwanda, Ingabire Marie Immaculée nawe yavuze ku mvugo y’uyu mu Pasiteri, agaragaza ko ntaho itaniye n’iyakoreshwaga kuri Radio RTLM ishishikariza abantu kwanga Abatutsimu gihe cya Jenoside yabakorerwaga 1994.
Ati” Biriya mbyita imvugo y’urwango, imvugo ihamagarira Abanyarwanda kwanga abandi, imvugo isebya ikanapfobya igice kimwe cy’Abanyarwanda. Uwifatanyije n’uyu mugabo ndamwamaganye ku mugaragaro".
Mu rwego rwo kurushaho kwamagana imvugo yakoreshejwe n’uyu mu Pasiteri Pro-Femmes yashyizeho impapuro abantu bose badashyigikiye uriya mupasitoro basinyaho mu rwego rwo kwamagana amagambo yavuze.
Hagati aho n’ubuyobozi bw’Itorero ry’Abadivantisiti Uyu mu pasiteri yavugaga ko aturukamo, nabo bitandukanije na we buvuga ko atakiribarizwamo.
Ibitekerezo ( 15 )
ABAVUGAKO YASEBEJE UMUGORE BAFISIKIBZO ARIKO NIBRHNDIRD UBUHANUZI BWBASHITSEKOGOSE NTAMAHOROYABAVUGUKURI NIKU VAKEQA
1abakorinto2:7-11
Hatwereka uburyo ubwenge buvugwa atari ubw’abantu ko ari ubwiru bw’imana, ndetse ko umwuka abasha guhishura ubwo bwiru hagakomeza herekana ko umuntu ufite umwuka w’imana ari we ubasha gusobanura ubwo bwiru, njye rero mbona mu gihe uwo mu pasitori atabashije guhishurira abantu ubwo bwiru ahubwo akavuga ibyo yishakiye no kubiba urwango ,ubwo nta mwuka w’imana afite kuko yakagombye kuba yarerekanye icyo umugore bibiliya ivuga atwigisha, kuko yerekanye aho umugore yakoze nabi nyamara yirengagiza ko yesu kugira ngo acungure abantu yaranyuze mu ishusho ya muntu akavukira mu mugore mariya,nk’uko 2timoteyo3:16 ibivuga ko ibyanditswe kera byose byahumetswe n’imana kandi bifite umumaro wo kwigisha, ubwo rero mu gihe atabashije gusobanura icyo umugore yigisha muri bibiliya agomba guhanwa kuko ari kwigisha ibinyoma.
N’ubwo ntashyigikiye na gato uyu mugabo, gusa na Bible icyeye révision.
hatabayeho kuyicengera ngo abantu bamenye imva n’imvano ya byose, mbona na Bibiliya ubwayo yaba ifitemo ivangura, itonesha,..
kereka niba izajya yigishwa igice kimwe, naho ubundi ifitemo imirongo myinshi abagabo nka Nicola bakwifashisha, bigatuma Imana dusanga muri Bibiliya ariyo yashyigikiye ivangura.
nyamara Imana ariyo ahubwo yahaye umugore uburenganzira busesuye.
(revision of Bible before we judge on Nicola)
Hhhhh cyakoze ndumva arinuko yesu yarinze abambwa abantu bavugako ari uwinazareti banga kumva inyigisho ababwira bakumvako arikubatuka yarashinyaguriwe avuzeko ari umwana w’imana kko abicyo gihe bataribasobanukiwe ibyo avuga nuwo ariwe ibyobamukoreye murabizi. So rero musobanukirwe mbere yogutanga ngo inyandiko zimwamagana murebe icyo umugore asobanura mubwiru bwa bibliya yavugaga amatorero yigisha ikinyoma akayagereranya nicyo bibliya iyita(umugore) so rero bashiki bacu namwe babyeyi ndumv mwatuza simwe rwose kd niba muhinyuza Imana yise amadini umugore sinzi. Ahubwose konumva bibaye nkaka petero wihakanye yesu ageze mubibazo kumva NGO idini aturukamo riramwihakanye nakumiro ahubwo njye nibyo binantangaje cyaneee. Murakoze
Iryo n,ivangura ryeruye rigombe kuba rifite itegeko ririhana.hakenewe n,ubushakashasti bwimbiste kugira hamenyekane impamvu yateguye inyigisho zivangura,nicyo agamije kugeraho.jye abaye yarashaste umuvandimwe wanjye,nakwifuza ko yahita azinga agasaba gatanya,kubera ko ubuzima yaba arimo ntacyizere.
Yibanze ku bikorwa bitari byiza byakozwe n’abagore, ibyo ntibihita bisonanura ko abagore ari babi. Hari ibindi bikorwa byiza abagore bagizemo uruhare nabyo bivugwa muri Bible. Uhereye kuri Mariya watwise Yesu, Elisabeth watwise Yohana umubatiza, Esiteri wakijije ubwoko bwe, Rahabu wafashije abisiraheri gutsinda Yeriko, Dorokas wafashaga abakene, umukobwa wa yayiro wemewe gutangwaho igitambo.....Ikindi kandi urebye ibyo ashinja abagore harimo n’uruhare rw’abagabo, ndetse ubaze ibibi byakozwe n’abagabo ntiwabirangiza. Uwabyumva adashishoje yakumva ko abagore nta kiza bagira, icyo nicyo bita ideologie detructrice, ingengabitekerezo isenya cyangwa ingengabitekerezo itesha agaciro. Abagore cyangwa abagabo twese dufite urubanza, si abagore gusa rero bafitanye urubanza n’Imana.
Aba ba pastor bose nta ki jyenda ba gize abantu ibicucu.bakaba nabo ibicucu.
Ibyo yavuze byose byarabaye, ariko yibagiweko hari nibindi byinshi cyane kandi byiza abagore bakoze urugero Mariya yabyaye umucunguzi wisi Kristo. yakoze amakosa akwiye guhanywa ariko bigamije kumusubiza mumurongo without revenge.
Uyu mupastoro yavuze ibyubugoryi byo pe. ariko ikibazo si uko yabivuze kuko hirya no hino muma torero nubundi biriya barabyigisha cyane. Byunvikane ko aya madini yose aho ava akagera arica kandi ni mabi kuko yigisha amacakubiri,ivangura kandi banabeshya rubanda bakanacuza utwabo. Ubu rero abantu barahagurutse bababzwa nibingibi kuberako byavugiwe kuri radio, nyamara sibyo bibi bikaze birigukorwa na amadini. Icyaha cyuyu mupasiteri ntakindi ni ukuvuga adatekereje,naho ubundi numuyobozi witoro ry’abadiventisiti niko abyunva kuko nawe avuga ko bibiliya ari ijambo ry’Imana. LOL
HANO NI UKWITONDA KUKO INO MVUGO N’UBWO YAVUZEMO UMUGORE ARIKO NUMVISE HARI IKINDI KIRIMO KITARI UMUGORE TUMENYEREYE
AHUBWO YATANGA UBUSOBANURO NEZA BW’ICYO YASHAKAGA KUVUGA
MURAKOZE!
ahubwo se indera haracyariho kuki mutwamutwara ? arawraye disi ashobora kuba yaragize ikibazo n’umugore ahita ba umurwayi ntimumujyane muri gereza ahubwo mumujyane kwa muganga
Erega ikibazo gikomeye ni Imyumvire abantu bafite n’uburyo basobanura Bible...ari abiyitako bayizi, ari abavugako bavumbuyemo byinshi bose babura kimwe: KUYIGANIRA ...si Ukuyisoma cg Kuyibwiriza....Bitabaye Ibyo naho wahana uyu mugabo ,,,Ntuzaba uciye Ubuyobe bwuzuye imitwe yabakoresha bible...Ko yakoresheje Bible??? Umusenya cg Umugaya nawe nakoreshe Bible...tube turetse kurakara kuko Birababaje Gukoresha Bible uko wishakiye....Aka ni Akaga Tuzahorana kubwo Kutiga Bible...Buri wese ati Nahishuriwe....Abigisha bigaramiye..Abana b’Imana bishwe n’isari yo kutiga bible ahubwo bagahabwa iby’isi byitwa iby’Imana...Twese Imana igenderere Ugutekereza Kwacu...
Aba ba pastor bose nta ki jyenda ba gize abantu ibicucu.bakaba nabo ibicucu.


c: text/html

text:
SPORO MU KARERE KA KIREHE
Akarere ka kirehe kateje imbere sporo ku buryo bushimishije. Haba mu mihigo haba no mu ngengo y’Imari y’Akarere, Sporo ifata umwanya w’ingenzi.
Akarere ka Kirehe gashyigikira siporo zikorwa n’ibyiciro bitandukanye: Umupira w’amaguru, Umupira w’Intoki, gusiganwa ku magare, Imikino y’abafite ubumuga, abana, abagore n’abandi……
Muri uyu mwaka Akarere gafite amakipe ari mu kiciro cya mbere ku rwego rw’Igihugu muri Football, Volley Ball na Sit ball.
Iyi ni Kirehe FC: Ikipe iri mu cyiciro cya mbere
Kirehe Volley Ball Club Rhenanie Palatinat umufatanyabikorwa muri sporo
Imikino y'abafite ubumuga no ntabwo yibagiranye
UMUCO
Abanyakirehe kimwe n’abandi banyarwanda bagira umuco nyarwanda urangwa no kunga ubumwe, Kugira ubupfura, urukundo, gutabarana no gukunda igihugu .
Umuco ni ishingiro ry’ituze mu muryango w’abantu kuko uhuza abenegihugu mu mikorere, mu mihango, mu migenzo no mu bihangano byabo. Umuco niwo uyobora abawusangiye mu ruhando rw’amahanga, bigatuma abenegihugu bagira uko bateye n’imyifatire ibatandukanya n’abandi. Umuco w’umuntu ntuvukanwa, utandukanye na kamere muntu kuko ari imyitwarire, imitekerereze, ubumenyi, imyemerere umuntu agenda ahererekanya n’abandi bitewe n’ahantu batuye, amateka yabo n’ibibakikije. Umuco twawita indangagihugu akaba ariyo mpamvu bavuga ngo: “Agahugu umuco, akandi umuco”.
Imico n’Imigenzo abanyakirehe bihariye harimo uwo gukora imitako y’imigongo ( n’ubu baracyayikora) yakomotse ku bakurambere kuko yategurwaga mu nzu ya Kakira umuhungu wa Kimenyi umwami w’Igisaka. Bayikoreshaga amase n’amazi y’igiti kitwa Rubamba cyabyaraga irangi ry’umukara, bagakoresha n’ingwa.” Umukobwa wo mu Gisaka yabyirukaga azi gukora iyi mitako. Ari naho havuye izina mu Gisaka cy’Imigongo.
Nyirankomeje Veneranda afite umwe mu mitako y’imigongo yabyirutse akora atuye i Nyarubuye
Genocide yakorewe abatutsi mu 1994, yashegeshe cyane akarere ka kirehe. Icyo gihe kari gahuje amakomini ya Rusumo, Rukira n'igice cya Birenga.
Mu rwibutso rwa Nyarubuye hashyinguye imibiri isaga 58 524 y’abatutsi biciwe Nyarubuye no mu yindi mirenge y’Akarere ka Kirehe. Ubu huzuye urwibutso rushya ubona ko ruhesha icyubahiro abazize Jenoside yakorewe Abatutsi. Nubwo iyi Jenoside yasize abenshi ari imfubyi, incike n'abapfakazi, ubu abasigaye barimo kwiyubaka kandi ubuyobozi bw'Akarere n'Igihugu muri rusange bubaba hafi.

robotstxt: allowed

filter: keep


text:
Kubana na Virusi itera sida si iherezo ry’ubuzima- Mukanoheri
Kubana na Virusi itera Sida bamwe babifata nk’urucantege rushobora gutera kwiheba, bigatuma ubana nayo atabasha kubaho igihe kinini.
Nyamara bimaze kugaragara ko ubana nayo akabasha kwiyakira, akanakurikiza neza inama za muganga abaho neza ntaho atandukaniye n’abatarwaye, akabasha kwigirira akamaro akakagirira umuryango we ndetse n’igihugu.
Ibi birahamywa na Mukanoheri Véstine, umwe mu babana na Virusi itera Sida bibumbiye mu ishyirahamwe ryitwa Impuhwe z’Imana, riherereye mu Kagari ka Mpenge, Umurenge wa Muhoza, Akarere ka Musanze mu Ntara y’amajyaruguru, aho atangaza ko kwiyakira ukamenya ko ubuzima bwawe buhindutse ugahindukana nabwo, aricyo cyamufashije kuba akiriho akomeye, ubu akaba afitiye akamaro gakomeye umuryango we, bagenzi be ndetse n’igihugu.
Mukanoheri, umubyeyi ufite abana babiri bakuru ubu biga muri Kaminuza mu bihugu by’i Burayi, arashishikariza bagenzi be bahuje ikibazo cyane cyane abatarabasha kwiyakira gutera ikirenge mu cye, kuko ariyo nzira yonyine yabonye bakwiye gucamo kugira ngo babashe kubaho kandi neza.
Aragira ati “Kubana na Virusi itera Sida, ni ubuzima busanzwe nk’ubundi bwose, cyane cyane iyo umuntu abashije kwiyakira agakurikiza n’inama za Muganga. Ubwo nabonaga ibisubizo by’uko nanduye Sida mu mwaka wa 2003, nahise mbyakira niremamo icyizere cyane cyane ko naharaniraga kubaho, mparanira ko abana banjye bari bakiri bato bagomba gukura kandi bakiga amashuri’’.
Mukanoheri avuga ko n’ubwo akibimenya yagize uburwayi akaremba ndetse agashyirwa mu bitaro, bitatinze akoroherwa akava mu bitaro agataha, agahita afatanya na bagenzi be gutangiza ishyirahamwe “Impuhwe z’Imana” ryo gukorera ubuvugizi no gufasha abafite ikibazo nk’icye badafite ubushobozi bwo kwivugira, abifashijwemo n’akanama ka Diyoseze gatorika ya Ruhengeri muri komisiyo y’ubutabera n’ amahoro.
Aragira ati “Tukimara gushinga iri shyirahamwe “Impuhwe z’ Imana”, Umupadiri wari ukuriye aka gashami k’ubutabera n’amahoro witwa Gregoire Hakizimana, yadushakiye inkunga mu bagiraneza b’abahorandi ingana na Miliyoni icumi zo gushyigikira umushinga twari twakoze wo korora inkoko ndetse tunahinga imboga, kugira ngo abanyamuryango b’ishyirahamwe bagera ku munani babashe kugira inyunganizi ndetse no kunoza imirire yabo, iyo nkunga inadufasha kubaka icyicaro cyacu dukoreramo, aho kugeza ubu tudakodesha aho dukorera ibikorwa byacu bya buri munsi”.
Mukanoheri yaje no gukomeza amashuri arangiza kaminuza
Mukanoheri wari umwarimu mu mashuri abanza icyo gihe yamenyaga ko yanduye Sida, ntibyamuciye intege kuko yaje gusaba ba baterankunga b’abahorandi babafashaga mu mushinga wo korora inkoko ngo bamufashe gukomeza amashuri, kuko icyo gihe yari afite amashuri atandatu yisumbuye mu nderabarezi.
Aragira ati “Namaze kubona ko kwigisha abana bo mu mashuri abanza bisaba imbaraga nyinshi ntafite kubera uburwayi nari maze kugira, ngira igitekerezo cyo gusaba ba baterankunga b’abahorandi kumfasha gukomeza amashuri, kugira ngo nzabashe kubona akandi kazi keza nakora kamfasha gukomeza gutera imbere, nkishyurira abana amashuri, ndetse no kubaho neza kugira ngo mbashe guhangana n’uburwayi bwansabaga imyitwarire idasanzwe”.
Icyo gitekerezo Mukanoheri yagize yakigejeje kuri abo baterankunga bacyakira neza, bamubonera inkunga yo kumwishyurira imyaka ibiri yambere muri kaminuza ya INES Ruhengeri, mu gashami k’ Ubukungu n’iterambere ry’icyaro arabyiga, nyuma y’imyaka ibiri akomeza gutekereza uburyo yazabona inkunga yo kumufasha kurangiza indi ibiri yari isigaye.
Mukanoheri akirangiza iyo myaka ibiri ya Kaminuza, we na bagenzi be baje gukomeza gutunganya uwo mushinga wabo w’ubworozi bw’inkoko, aho waje gusurwa n’icyitwaga CNLS (Inama y’igihugu ishinzwe kurwanya Sida) igashima ibikorwa byabo, ikabemerera ko nihagira inkunga iboneka bazabazirikana bakayibagezaho kugira ngo ibikorwa byabo bibashe gutera imbere byaguke.
Mu mwaka wa 2009, Mukanoheri atangaza ko ikigega cya Global Fund cyaje guhitamo ishyirahamwe ryabo “Impuhwe z’Imana” nka bamwe mubo CNLS yasanze bafite ibikorwa by’indashyikirwa, ikabaha gushyira mu bikorwa umushinga wa Global Fund witwa Round Seven, aho bakoraga ubukangurambaga ku bijyanye no kwirinda sida, kuboneza urubyaro ndetse no kwihangira imishinga, mu Karere ka Nyamasheke.
Ubwo bukangurambaga bakoraga mu Karere ka Nyamasheke ku bufatanye na Global Fund, baje gukuramo ubushobozi bwaje gufasha Mukanoheri gukomeza amashuri ya Kaminuza, ayarangiza mu mwaka wa 2011 ari mu banyeshuri b’indashyikirwa bo muri INES Ruhengeri, n’amanota 15.4 anabiherwa ibihembo ku rwego rw’ikigo.
Mukanoheri arangije Kaminuza ntiyarekeye aho kuko bwa bukangurambaga bari bagikorera mu Karere ka Nyamasheke mu mushinga witwa Round seven bafashwagamo na Global Fund, waje kugera ku musozo, bakorewe igenzura basanga bakoze neza cyane, Global Fund yemeza gukomeza ubwo bukangurambaga ibucishije mu wundi mushinga yise SSF-HIV, aho bahise bamugira umuhuzabikorwa w’uwo mushinga kuko yari amaze no kurangiza kaminuza afite impamyabumenyi imwemerera uwo mwanya.
Aragira ati “Maze kugirwa umuhuzabikorwa wa SSF-HIV, twakomeje gukorera mu Karere ka Nyamasheke ndetse tuza kwagura ibikorwa bigera no mu Karere ka Musanze dufasha amashyirahamwe agera kuri 48 kwiteza imbere, ariko ibyo byose nakoraga nari ngifite inyota yo gukomeza amashuri kuko numvaga uyu mushinga ugomba kuzarangira, umfashije kubona impamyabumenyi yo ku rwego rwa Master, izamfasha kujya gusaba akazi aho nize kuri INES”.
Mu mwaka wa 2012 yahise atangira kwiga icyiciro cya gatatu cya Kaminuza muri Kaminuza ya Mercule mu gihugu cy’ububirigi, akoresheje iya kure (Distance Learning), yiga agashami k’ubukungu n’iterambere, anabyiga ashyizeho umwete ndetse adatinda kuko yateganyaga ko uyu mushinga wa SSF-HIV wamufashaga kwishyura ayo mashuri wagombaga kuzarangira nawe yararangije icyiciro cya gatatu cya Kaminuza.
Kugeza uyu munsi Mukanoheri, abikesheje kuba yariyakiriye ntiyihebe agakora akazi n’imbaraga ndetse n’intumbero adapfusha ubusa amahirwe yagiye abona afatanyije na bagenzi be, byamufashije kurangiza icyiciro cya gatatu cya Kaminuza ubu akaba ategereje ko bamwoherereza impamyabumenyi, kuko ibizami n’ibindi byose bisabwa yabirangije kandi yabitsinze neza.
Umushinga SSF-HIV waje kurangira ariko ntibyamuteye ikibazo kuko yari amaze kubona impamyabumenyi imwemerera kuba yakwigisha muri Kaminuza, asabayo akazi aragahabwa, ubu akaba atangaza ko n’ubwo atarabona amasezerano y’akazi ku rwego rwa burundu, ubu yigisha muri INES Ruhengeri kandi afite icyizere cyo kuzayabona, akaba yishimira ko zimwe mu nzozi ze yari afite ari kugenda azisohoza abikesheje cyane cyane ko yabashije kwiyakira, no kuba yaramenye ko ubuzima bwe buhindutse agahindukana nabwo.
Kwitabira amashyirahamwe y’ababana na virusi itera sida byabafashije kwiyakira no kurwanya akato
Mukanoheri atangaza ko kwitabira amashyirahamwe y’ababana na virusi itera sida byabafashije kwiyakira, kuko mbere wasangaga umuntu ari mu bwigunge bikamutera kwiheba, ntawe umuhumuriza cyangwa ngo amugire inama, ugasanga bimuviriyemo no gupfa ku buryo bwihuse.
Aragira ati “Hamwe na hamwe mu miryango wasangaga mbere hagaragaramo guheza ndetse no guha akato ababana na virusi itera sida, ugasanga ababana na virusi barihebye bategereje ko urupfu ruza rukabatwara kuko bumvaga ubuzima busa n’ubwarangiye, ariko kuva abantu batangira kwishyira hamwe bakagirana inama bagashyigikirana mu mishinga imwe imwe, bakabona imiti igabanya ubukana bwa virusi ndetse bakungurana ibitekerezo ku myitwarire umuntu yakurikiza kugirango abane na virusi itera sida abeho neza yigirire akamaro, akagirire umuryango ndetse n’igihugu, ubu akato karagabanutse ku buryo bugaragara”.
Akomeza agira ati “abantu byabarinze kwihugiraho basangira ubuzima n’abandi basanzemo, ku buryo nkanjye ku giti cyanjye kuva nakongera gutora akabaraga nahise nsubira mu mirimo yanjye bisanzwe kandi n’imyumvire yarahindutse ku babana na virusi itera sida ku buryo ubu ari abantu bifitiye akamaro kandi bangafitiye igihugu”.
Mukanoheri atangaza ko ubu ibibazo ahura nabyo mu buzima busanzwe ari ibibazo rusange nk’ibyo abandi bantu bose bahura nabyo mu buzima bwa buri munsi babamo.
Mukanoheri aragira Inama ababana na Virusi itera Sida ndetse n’abatinya kwipimisha ngo bamenye uko bahagaze
“Mu nama ya mbere isumba izindi ntahwema kugira bagenzi banjye babana na virusi itera sida ni ukwiyakira ntibihebe, bakamenya gukurikiza inama za muganga ibyo bababujije nk’inzoga, itabi, gukora imibonano mpuzabitsina idakingiye, kudasiba imiti no kuyinywera ku gihe, ndetse no kugerageza kurya indyo yuzuye, kuko iyo witwararitse kuri izo nama ari nazo muganga agarukaho, ntawe ushobora kugutandukanya n’utarwaye”.
Anabakangurira kandi kwitabira amashyirahamwe y’ababana na virusi itera sida kuko kuyitabira bibarinda kwiheba, ahubwo bigatuma bamwe babona uburyo abandi babashije kwiyakira bigatuma nabo bafata umugambi w’uko bagomba kubaho kandi bakabaho neza, bagakura amaboko mu mifuka bagakora, kandi anongeraho ko kwitabira amashyirahamwe bibafasha kubona imiti ku buryo bworoshye kuko no kwa muganga ubu kugira ngo uhabwe imiti bisaba ko uba ubarizwa mu ishyirahamwe runaka.
Mukanoheri kandi anakangurira abantu kwipimisha bakamenya uko bahagaze, aho kugira ngo abantu bajye bicwa cyangwa se bakomeze no gukwirakwiza agakoko gatera sida mu muryango nyarwanda.
Aragira ati “Ntibikwiye ko muri iki gihe tugezemo haba hakiri abicwa na sida, cyangwa se ugasanga umuntu ararwara ariko akivuza amarozi kubera ubujiji kuko aba ataripimishije bikazamenyekana amazi yararenze inkombe ntacyo abaganga bakimumariye. Ni ngombwa ko abatinya kwipimisha babikora bakamenya uburyo babungabungamo ubuzima bwabo. Iyaba byashobokaga ahubwo ngo abantu bose bipimishe mu gihugu hose bamenye uko bahagaze, mbona byafasha mu igenamigambi ry’ubuzima, bikaba byanafasha mu gukumira burundu icyorezo cya Sida”.
Mukanoheri agira inama cyane ababana na virusi itera sida, abakangurira kwiyakira bakareka kwiheba, bagakurikiza inama za muganga nk’uko baba bazihawe, kandi bakigirira icyizere bibumbira mu mashyirahamwe ndetse n’amakoperative kugeza ubu babanamo n’abandi batabana n’ubwandu bagafatanya kwiteza imbere.
Ahamya ko kurwara sida atari iherezo ry’ubuzima ashingiye ku buzima yabayemo ko nta kabuza iyo witwararitse witeza imbere ugateza imbere umuryango wawe ndetse n’igihugu muri rusange.
Roger Marc Rutindukanamurego
Ibitekerezo ( 6 )
nakoze imibonano idakingiye mumezi 2
ashize none numva utunu tunjomba umubiri wose mfite ubwo
courage courage mUKANOHERI NTAMPAMVU YO KWIHEBA IMANA IKIGUTIJE UBUZIMA
Kwandura sida si ikibazo, ikibazo ni uburyo wayanduyemo, aribwo wakagobye gukangurira abandi kuyirwanya.
komeza utwaze Mukanoheri we, arakoze Rutindukanamurego, wagusuye kugirango udusangize kuri ubu buhamya buduhumuriza bunadukangurira kwipimisha kugirango tumenye uko duhagaze nukuri Kigalitoday muri abagab pe kandi muri abakozi ntimukunda byacitse nkabandi benshi ngenda mbona mukomereze aho. thanx again Rutindukanamurego
ariko ibyo ni bisanzwe ndatekerezako abanyarwanda bamaze kubimenya rwose kandi kuba ubana ubwandu bwa SIDA ubuzima bukoza
kwandura sida ubwabyo si ikibazo ahubwo uwaba yarayaduye ntiyiyakire ngo yiyoteho aniwe uba yihemukira , gusa nubwo bimenze gutyo dukomeze kuyirinda kuko nta muti n’urukingo uretse kwifata gusa


text:
Amabara agezweho yo gushyira ku nzara
Hari abantu benshi bakunda gusiga inzara ariko bikabagora guhitamo amabara bashyiraho.aha turakwereka amwe mu mabara washyiraho abantu benshi baharaye muri iyi minsi.
- amabara y’ubururu
- amabara ya pink
- amabara ya chocolat
- amabara asa nk’inzara nkaho nta verni washyizeho
Gusa na none aya mabara ntago ari amwe aba apika cyane, aba asa nk’ajya gucuya mbese adasakuza.
Nanone kandi ibara ry’umukara ku nzara nubwo rimaze igihe rikoreshwa riracyakunzwe muri iyi minsi.
Pamela


text:
Nubwo mu Rwanda umubare w’abagore b’abahinzi borozi batunze ingo ari munini, umusaruro wabo ugaragara nk’ukiri hasi ugereranyije n’uw’abagabo bakora uwo mwuga. Imitungo kamere yagakwiye kwifashishwa n’abo bagore ngo bayibyaze umusaruro bateze ingo zabo imbere nk’ubutaka, amazi ndetse n’amashyamba nabyo biragenda bigerwaho n’ingaruka z’ihindagurika ry’ikirere aho umugore wo mu cyaro akibona amazi n’ibicanwa byo guteka bimugoye.
Urebye abagore bagira imirimo ivunanye, yaba iy’ubuhinzi cyangwa ibushamikiyeho, nyamara ntibayikuremo amafaranga menshi. Iyaba abagore bagiraga uburyo bwo gukora nk’ubwo abagabo bafite, umusaruro w’imirima yabo wakwiyongeraho hagati ya 20 na 30 %; ibi rero byatuma umusaruro w’ubuhinzi wiyongera, hanyuma abashonje bakagabanukaho hagati ya 12 na 17% (http://www.fao.org/news/story/en/item/52011/icode/).
TUBIBE AMAHORO isanga hakenewe abagore benshi biyemeza kuba abashakashatsi mu by’ubuhinzi kugira ngo haboneke ibyo kurya mu gihe gikenewe, kandi mu buryo buhagije.
Usibye kandi ko abagore by’umwihariko bahura n’imbogamizi zo kudahabwa n’abagabo babo uburenganzira busesuye ku mitungo; abagore b’abahinzi bo mu cyaro banahura n’imbogamizi z’imirimo yo mu rugo idahabwa agaciro ibatwara umwanya munini wagakwiye kujya mu bikorwa bibyara ndetse bikinjiriza inyungu imiryango yabo. Ubushakashatsi bwakozwe bwerekanye ko umugore akora iyo mirimo amasaha cumi n’atandatu ugereranyije n’umugabo uyikora amasaha atandatu ku munsi [(16/6) (Action Aid Rwanda Research through Time diary, 2016)].
Nubwo ibi byose bifasha urugo n’umuryango muri rusange, iyi mirimo ntiragera aho ihabwa agaciro kandi ariwo muzi w’uburinganire n’ubwuzuzanye. Usibye ubwuzuzanye mu mirimo byemezwa ko no kuzuzanya mu gufata ibyemezo by’urugo nabyo bituma babana neza kuko icyo bagiye gukora cyose babanza kukiganiraho.
Byongeye kandi iyo mu rugo hatabayeho ubwuzuzanye bigira ingaruka mbi ku mibereho myiza n’ubuzima by’abagore abana urubyiruko; bikanababuza amahirwe yo kwiteza imbere mu rwego rw’ubukungu aho bakagombye gufatanya no mu mirimo ibyara inyungu. Abahanga mu mibanire ya muntu bagaragaza ko nta terambere rirambye ryagerwaho mu rugo igihe abashakanye badafatikanya imirimo cyangwa ngo bumvikane.
Nk’uko guteza imbere umugore bigira uruhare rukomeye mu iterambere ry’igihugu haba m’ubukungu no mu mibereho myiza.
Umuryango TUBIBE AMAHORO ifatanyije na ActionAid Rwanda basanze iterambere ry’abagore rishoboka mu gihe bahawe amahirwe n’ubushobozi bakava mu mirimo yo mu rugo usanga idahabwa agaciro bakishyira hamwe bakinjira mu bikorwa bibyara inyungu.
Binyuze mu mu mushinga wa FLOW, Action Aid ifatanyije na TUBIBE AMAHORO mu Karere ka Karongi mu mirenge ya Murundi na Gitesi; bahurije hamwe abagore 1080 mu matsinda 36 bigishwa kwizigamira, bongererwa ubumenyi bwo kubafasha mu mirimo yabo ya buri munsi ndetse banafashwa kwiteza imbere.
Mu rwego rwo kubafasha kwiteza imbere, kuva muri Gicurasi 2016 aya matsinda 36 y’abagore yahawe inka 101, ihene zisaga 36, ingurube zigera kuri 40, n’imbuto zo guhinga.
Ikindi gikorwa gishyirwamo ingufu harimo gutuma umugore abona uburyo bumugabanyiriza igihe kinini yakoreshaga ashaka inkwi ndetse n’amazi aho TUBIBE AMAHORO ifatanyije na ActionAid Rwanda bafasha abo bagore kubona amazi mu rugo ndetse na Biyogazi yo gutekaho.
Nyuma yo gusanga ko kurera umwana bishobora gutuma umugore adahugira mu byamuteza imbere, bubakiwe amarerero abiri bashakirwa n’ababafasha kurera abana; abagore nabo bakabona umwanya uhagije wo gukora ibikorwa bibyara inyungu.


text:
Urukiko rwisumbuye rwa Muhanga kuri uyu wa Gatanu tariki 2 Gashyantare 2018, rwaburanishirije mu ruhame urubanza rwa Kubwimana Aimable ushinjwa kwica atemye uwitwa Harerimana Denny bombi babarizwa mu mudugudu wa Kagarama, akagari ka Kigembe, Umurenge wa Gacurabwenge ho mu karere ka Kamonyi.
Ibi byaha Kubwimana aregwa yaba yabikoze tariki 5 Mutarama 2018, aho bivugwa ko yishe umuturanyi we witwa Harerimana Denny wari uje gutabara umuturage wari watewe na Kubwimana.
Abatangabuhamya bavuze ko Kubwimana yarimo atemagura urugi rw’umuturanyi n’umuhoro amusaba ko yamuha inka ari nabwo Nyakwigendera yazaga atabaye maze Kubwimana ahita amuteragura ibyuma kugeza apfuye.
Mu kwiregura Kubwimana yahakanaga ibyo aregwa, akavuga ko nyakwigendera yishwe n’uwitwa Ntagengwa Louis wigeze kuba umusirikare.
Kubwimana kandi yakomeje yiregura avuga ko ibijyanye no kwica Nyakwigendera ntabyo azi kuko we yari yanasinze. Ati “Ntabwo mbyibuka kuko nari nasinze.”
Hari amakuru avuga ko uyu mugabo (Kubwimana) yari asanzwe azwiho kugira urugomo akenshi aterwa n’ubusinzi.
Ubushinjacyaha bwasabye ko Kubwimana Aimable yakatirwa igifungo cya burundu akanatanga amande y’ibihumbi Magana atanu . Gusa imyanzuro y’urubanza izasomwa tariki 16 Gashyantare 2018.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho
ese ubundi mwagiye mubarasa muba mubabitsemo iki abagome nkaba
ESE UMUNTU AGURA ( 500 000 ) UTEMWE, UGONZWE, UMUGAYE, ICYO GICIRO CYASHYIZWE HO NANDE YAHEREYE KUKI !!ARAMUTSE ALI UWE NIYO NDISHYI YASABA!


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha
Bavuga ko umugore yasamye iyo intanga ngore yahuye n’intanga ngabo, muri kimwe cya gatatu cy’ishami ry’umura uturutse ku turerantanga-ngore bita Ovaire. Ibyo bigakorwa kuko ubwonko buba bwavubuye imisemburo ituma intanga zihisha n’umura ugategurwa kugira ngo wakire umwana. Iyo butabikoze rero ntabwo umugore asama. Ariko Abanyarwanda benshi bavuga ko umuntu ashobora gusama inda nyuma y’igihe akayibura. Ari byo bita “guhirima kw’inda”.Abanyarwanda bavuga ko impamvu yo guhirima kw’inda ari uko baba babaroze abandi ngo birizana umugore wari utwite akayibura, maze inda ikagenda ikajya mu mugongo ikibera urutare. Kuba izagaruka no kutagaruka byo ntibabivugaho rumwe.
Nubwo ariko abantu bavuga ko inda zabo zihirima, Dr Muremangango Aphrodis, Umuganga ku ivuriro ryigenga ryitwa Ihumure avuga ko izo nda bavuga zihirima ziba zitabayeho ahubwo ari inda bita izo mu bitekerezo (grossesse imaginaire), kuko akeshi umugore aba ahangayikishijwe no kubona urubyaro cyane bigatuma ubwonko bubyakira nabi bukareka kuvubura ya misemburo ya oestrogene na Projesteroni bituma intanga zihisha, umura ugategurwa hakaba inda, cyangwa hagasohoka amaraso ari yo bita imihango y’abagore. Mugihe rero iyi misemburo ubwonko bwayivubuye ku kigero gito, cyangwa ntivuburwe, umubgore iyo abonye atabgiye mu mihango agira ngo yarasamye.
Dr Muremangango ati “Iyo umugore yatwaye inda yo mu bitekerezo, hari igihe agaragaza ibimenyetso byinshi by’umugore utwite kuko ubwonko ari bwo bubikora. Nko guhurwa, guciragura, yewe n’inda iraza rwose kuko na we agira ukuntu abigendera, akitwara rwose, yakubwira ko atwite wamureba ukavuga uti uyu muntu rwose aratwite. Gusa ategereza amezi icyenda, ya yandi babariraho, yabona atabyaye ati “iInda yanjye yarahirimye, yagiye mu mugongo, yabaye ibuye n’ibindi.”
Uretse guhangayika kandi ngo hari igihe umugore agira imirire mibi na byo bikagira ingaruka ku bwonko ntibuvubure ya misemburo. Umugore abona atagiye mu mihango yatangira guhinduka ku ruhu, amatama akabyimba, na we akagira ngo yarasamye kandi ari ingaruka z’imirire mibi.
Ikindi gishobora gutuma umugore yibwira ko yasamye, muganga Muremangango avuga ko hari igihe agira ibibyimba mu nda bikaba byinshi nk’amagi y’ibikeri, bigakura nk’inda nawe akaba yagira ngo yarasamye. Ibi rero ngo bikaba bibi cyane kuko bitinze bishobora gutuma arwara kanseri yo mu mura.
Mu rwego rwo gukemura ikibazo cyo gutwara inda zo mu bitekerezo cyangwa zihirima, ngo biba byiza ku mugore uwo ari we wese kujya kwa muganga akipimisha igihe aketse ko yasamye, akaba yamenya niba atwite koko, cyangwa icyo atwite ari umwana koko atari bya bibyimba, akaba yavurwa hakiri kare bitaramuteza ibibazo bikomeye. Kandi iyo bitinze, kumwumvisha ko adatwite kandi we yari azi ko atwite, bigora abaganga ndetse n’umugore bikamugora kubyumva. Ikindi ni uko abantu bajya bipimisha mu gihe bagize ikibazo cyo kutabyara kuko hari igihe aba ari ikibazo gishobora gukemukira kwa muganga kuruta uko umugore yahozwa ku nkeke ngo ntabyara kandi n’umugabo ashobora kuba ari we ufite ikibazo cyo kutabyara bikitirirwa umugore wenyine.


text:
Itorero rya Zeraphath Holy Church riyobowe n’umukozi w’Imana Bishop Harerimana Jean Bosco ni ryo ryateguye iki giterane k'imbaraga kizabera mu mujyi wa Kigali mu karere ka Nyarugenge mu murenge wa Nyamirambo aho muri icyo giterane hatumiwemo Pastor Emma Ntambara na Prophet Claude nabo bazwi cyane mu gukoreshywa ibitangaza bagakiza abarwayi indwara zitandukanye.
Ibiterane uyu mukozi w’Imana Bishop Harerimana Jean Bosco ategura bijya bibera ababyitabira nk’imvura y’imigisha n’ibitangaza kuko bahembuka bikomeye bamwe bakakira agakiza ,abandi bagatanga ubuhamya ko bakize indwara zitandukanye kandi zikomeye z’umubiri n’izituruka ku myuka mibi. Ni muri ubwo buryo bitewe nuko iri torero ashumbye rifite icyicaro mu mujyi wa Rubavu yagiye asabwa n'abantu benshi bo mu mujyi wa Kigali ko yabategurira igiterane nawe arabyemera ari nabyo agiye gushyira mu bikorwa mu ntangiriro z'uyu mwaka wa 2018.
Bishop Harerimana Jean Bosco agiye guhurira na Pastor Emma Ntambara mu giterane
Bishop Harerimana Jean Bosco, Umuyobozi w’iri torero rya Zeraphath Holy Church yavuze ko bateguye iki giterane mu rwego rwo gukomeza kwamamaza izina rya Yesu mu batamuzi ndetse no kwerekana ubushobozi n’ububasha buri muri Kristo Yesu kuko ashobora gukiza indwara agakora imirimo n’ibitangaza bikomeye nkuko yabikoraga na kera ati:"Iki giterane gifite intego igira iti:"Imbaraga za Yesu ntaho zagiye ziracyakora ibitangaza' aho tuzaba tubwira abantu imbaraga ziboneka mu kwizera Imana bityo turahamagarira abantu kuzaza kureba uburyo Yesu agira neza kandi ko muriwe hakorekeramo ibitangaza ikoresheje abakozi bayo".
Prophet Claude nawe yatumiwe muri iki giterane
Uyu mukozi w'Imana yakomeje avugako muri iki giterane yatumiyemo abakozi b'Imana batandukanye kandi nabo buje ijambo ribohora banakoreshwa n'Imana barimo Pastor Emma Ntambara umushumba w'itorero urufatiro rwa Kristo nawe umaze kuba ikimenyabose mu gukoreshwa ibitangaza ndetse kizanabonekamo n'undi mukozi w'Imana w'umuhanuzi witwa Prophete Claude umushumba w'itorero rya Soul Healing.
Muri iki giterane si abakozi b'Imana babwiriza ijambo gusa ahubwo kizanitabirwa n'amatsinda n'abahanzi batandukanye barimo itsinda rya Gisubizo Ministries, Kingdom Worship Team ndetse n'abahanzi nka Mama Pasteur Grace Ntambara, Bikorimana Emmanuel (Bikem) na Gikundiro Rehema hamwe n'umuhanzi ukunzwe na benshi ari we Bigizi Gentil.
Pastor Emma Ntambara
Bishop Harerimana Jean Bosco
Kipenzi nawe yatumiwe muri iki giterane
Pastor Grace Ntambara nawe azaba ahari nk'umuhanzikazi
Umuramyi Bikem azahesha umugisha abazitabira iki giterane


text:
Nakora iki ngo mbashe kuvuga mu ruhame nta bwoba mfite ?
Kuvuga mu ruhame ni ibintu bigora abantu benshi by’umwihariko abagore n’abakobwa akenshi ntibaba baratojwe kubikora kuburyo iyo ashatse kuvuga mu ruhame agira ubwoba. Niba byarakubaye ukabasha kubirenga wamugira inama y’uko yabyitwaramo ukandika ahanditse ibitekerezo hasi y’iyi nkuru. Dore uko yanditse :
njye ikibazo cyanjye mba numva navuga najya kuvuga nkatitira cyangwa navuga nkavugana ikiniga mungire inama rero yatuma bishira.
Niba kandi nawe ufite ubuhamya cyangwa inama ushaka kugisha twandikire kuri agasaromagazine@gmail.com
photo : google : clutch magazine
Ibitekerezo byanyu
-
buriya birerekana ko ufite complexe runaka cg wakuze bakubwira defaut zawe kurenza qualite zawe bigatuma utinya abantu uko bakubona. nanjye ni uko nari meze, ariko rimwe ndi kubisengera, nkora list y’ibintu byose bibi bamvuzeho urugero( uteye nabi, urashyanuka, n’ibindi hanyuma ndabyanga mbisimbuza icyo bible imvugaho urugero( uri mwiza, uteye neza,.. nuko birarangira, kuva icyo gihe. nawe rero umuti wa mbere ni ukumenya impamvu ibitera, hanyuma ukabona kumenya uko ushaka igisubizo. gusa courage kuko guhinduka birashoboka
-
Ibyo nanjye byambagaho cyane nkagerageza kubyikuramo bikanga kuko najyaga kuvuga igitima kigadiha nkahita ntangira gutitira , naje kubikira ubu nta kibazo nkigira.
ibyo wakora :
1. Kwigirira ikezere
2. Gutinyuka ukajya uvugira mu ruhame mu gihe batanze umwanya nawe ukumva ko ugomba gutanga igitekerezo cyawe
3. Kwimenyereza kuvugira mu ruhame kenshi n’ubwo watangira igitima kidiha uzageraho umenyere
Bizashira n’ubigiramo uruhare.Niba hari urusengero ubarizwamo , ujye usaba umwanya wo gushima Imana ndetse no mu ma groupe atandukanye.
-
-
kugira akantu kakoba iyo uvugira muruhame nibintu bisanzwe kuri buriwese kuko bikubaho iyo ugitangira kuvugira imbere yabantu ariko iyo ukomeje kubikora uramenyera bigashira.Inama nakugira nuko utacika intege ujye wimenyereza kuvuga mubantu bake bizagenda biza kugeza igihe uzajya uhagarara imbere yabenshi ukavuga ushize amanga.kandi ujye ukurikira abandi igihe bari kuvugira muruhame amakosa bakora nibyo bakora neza bityo nawe bizajya bigufasha mugihe uri kwitegura kuvuga muruhame.Tangira kwimwnyereza kuvuga neza mubantu bake nko muri anniv nutundi duparty duto nibindi uzabimenyera.courage
-
-
Umba mbabwire iki kibazo nanjye ndagifite pe nabuze uko nzabigenza .Niyo ntekereje ko nshobora kugira ibyo mbazwa nko munama cg nkashaka nko gutanga igitekerezo igitima kiradiha cyane nkumva mfite ubwoba bwinshi cyane.
Sinzi wenda inama ziri scintifique mwaduha kko abafite icyo kibazo ni benshi.
Kwimenyereza birashoboka ariko nabwo igitima kiba gikubita ku buryo unarebye nk’uwo mwicaranye aba abibona ko kakubayeho.
-
-


text:
Ubwo kuri uyu wa gatandatu tariki ya 15 Nzeri 2018 hakorwaga umuganda wahariwe ibikorwa bya Panafrican Movement, abawitabiriye bibukijwe kwishakamo ibisubizo by’ibibazo abanyarwanda bahura na byo, ari uburyo bwiza bwo gushimangira “Panafricanism” mu banyarwanda .
Gushishikariza abanyarwanda kwishakamo ibisubizo byakanguriwe abatuye mu murenge wa Karama, mu Kagari ka Kibingo, Umudugudu wa Zaga ubwo hakorerwaga umuganda wo ku rwego rw’Akarere, umuganda wo ku rwego rw'Akarere wahariwe ibikorwa bya Pan African Movement. Uyu muganda waranzwe n’ibikorwa byo kubaka ibikoni by’amazu y’abubakiwe abatishoboye, gukora isuku y’inzu zubakiwe abatishoboye ngo bazitahe ndetse no kubumba amatafari azakoreshwa mu kubaka amazu y’abatishoboye.
Mu butumwa bwe, Umuyobozi w'Akarere Sebutege Ange yashimiye abaturage uko bitabiriye amatora y'Abadepite u Rwanda ruherutse gukora, n'uko imyiteguro n'imigendekere yayo byagenze. Nyamara ariko, yasabye abaturage ubufatanye mu gukemura ibibazo bibabangamiye bigacika burundu.
Muri ibyo, yasabye abaturage kugira isuku aho batuye, ku mubiri n'ahandi hose,kuboneza urubyaro,kumenya Imihigo no kuyigira iyabo. Mu rwego rw’ubuzima, uyu muyobozi yasabye abaturage kwihuta mu gutanga ubwisungane mu kwivuza,kandi bagahaguruka bagakura amaboko mu mifuka bakabyaza umusaruro ubutaka bwose bafite. Asoza yibukije buri wese kuba ijisho rya mugenzi we, no kurangwa n'ubufatanye.
Umuyobozi wa Polisi mmu Karere ka Huye SP Justin Rukara yibukije akamaro k'ibidukikije, asaba buri wese kubibungabunga. Yasabye kandi abitabiriye umuganda kwirinda no kurwanya ihohoterwa rikorerwa mu ngo, bakirinda ibiyobyabwenge ibyo ari byo byose. Yasoje akangurira Abaturage gutanga amakuru ku gihe no gukumira ibyaha,kandi bakirinda ibihuha.
Umuyobozi wa Pan African Movement mu Karere ka Huye UWIZEYIMANA Theogene, yasobanuye impamvu uyu muryango wagiyeho n'icyo ugamije. Mu butumwa bwe, yasabye abaturage kwishakamo ibisubizo, ngo kuko ari kimwe mu byatuma Panafricanism ishinga imizi mu banyarwanda. Mu kwimakaza kandi umuryango wa Panafrican Movement, yasabye abanyarwanda gusigasira ibyagezweho, ndetse no gushyigikira ibikorerwa mu Rwanda “Made in Rwanda” no kwihesha agaciro.


text:
Category: UTUNTU NUTUNDI
Imitungo 10 yambere ihenze itunzwe na Perezida w’uburusiya Vladmir Putin
Aug 18, 2017
Burya harabantu baba bakize cyane kuburyo butangaje muri iyi si. ukaba wakibaza icyo bakoresha ibintu byose bafite, mubuzima tubamo bwaburimunsi hariho bamwe babaho...
Dore ibintu bitangaje abafana bose b’umu raperi Desiigner bakwiye kuba bazi
Aug 17, 2017
Utekerezi iki iyo ubonye ingimbi ifite umurava ukayisezeranya isi? Uwo ni dessigner, umu raperi ubonye amababa yo kuguruka vuba waje atigigisa ibyamamare nka Beyonce na...
Ibintu bitangaje utaruzi kumuhanzi w’icyamamare Iggy Azalea
Aug 17, 2017
Iggy azalea, umukobwa wakoze byinshi bitangaje cyane murugendo rw’ubwamamare bwe, uyu akaba ari umuraperi,umwanditsi, umunyamideli ndetse n’umu director. Uyu munsi...
irebere ababyeyi bambere bato babayeho kuva isi yaremwa
Aug 14, 2017
Haribintu biba muri iyi si tukabona ari ibitangaza cyane nko kubona umwana w’imyaka irihasi y’icumi yarabyaye afite udi mwana mugenziwe, ibaze uwo wabibwira wese...
ibintu bitangaje ukwiye kumenya kurumogi
Aug 13, 2017
Urumogi nikimwe mubintu byahawe amazina menshi cyane mubice byisi bitandukanye, duhereye kuyo ruhabwa hano mu Rwanda nk’ibati, agati, ifiriti… noneho kurunywa byo...
ibihugu 10 byambere bifite igisirikare gifite abakobwa n’abagore beza kurusha ibindi
Aug 13, 2017
Ubona iki iyo utekereje igisirikare? Benshi babona imbunda, indege z’intambara,ibifaru n’ibindi byinshi, ariko nigake ubona abagore cyangwa abakobwa babasirikare....
ibintu 10 bitangaje utaruzi kumuherwe Bill Gates
Aug 12, 2017
William Henry Gates umukire wambere kwisi uzwi cyane kumazina ya Bill Gates ni umucuruzi wigitangaza, umushora mari, umwanditsi ndetse n’umutera nkunga w’ibikorwa...
Dore ibintu 9 ukwiye gukora kugirango uhore wishimye ubuzima bwawe bwose
Aug 12, 2017
Ibyishimo nicyo kintu cyiza twahawe mubuzima bwacu. Isi yarahindutse bitangaje kandi iracyahinduka nanuyumunsi, nubwo ubuzima bwawe bwaba ubona ari bwiza, harigihe...
Dore ingingo 9 zishobora ku kwereka incuti yawe nyakuri
Aug 11, 2017
Mu buzima sibyiza ko ubaho wenyine, uba ugomba kugira incuti ndetse nawe ukaba incuti y’abandi. Igikomeye muri ibyo nukumenya incuti yawe nyakuri kuko ni kenshi tubona...
Menya ubusobanuro bw’amabara atandukanye y’imyenda, bigufashe kumenya ibara ugomba kwambara rijyanye n’ibihe urimo
Aug 11, 2017
Kwambara n’ibintu bicyenerwa na buri wese mu buzima bwa buri munsi ariko imyambaro yose burya ntiyambarwa igihe icyo ari cyo cyose. Guhitamo umwenda uribwambare ubanza...


text:
Kuki ari ngombwa ku mukristo kugira inshuti yizewe mu buzima ?
Imana yaremye abantu ngo bajye bagirana ubusane kandi umwe abere undi inyunganizi mugenzi. Ntushobora kuzuza ubushake bwayo mu mibereho yawe niba ubaho wenyine, udashobora gusabana n’abagenzi bawe, yaba inshuti, uwo mwashakanye, cyangwa abo mu muryango wawe.
Ikintu cy’ingenzi gikomeye kandi gifite agaciro ni ugushyikirana kandi ukagira umubano mwiza n’abandi. kugira inshuti yizerwa ikuba hafi izagufasha mu rugendo rw’ubukristo.
Kuki dukeneye kugira umuntu w’umwizerwa tubana mu mibereho yacu? Ese dushobora kugendana n’Imana turi twenyine?
Imana ubwayo yashakaga ko habaho ubusabane. Yari izi nezako atari byizako umuntu aba wenyine , bityo imuremera undi muntu kugira ngo abane na we bagirane ubusabane n’umushyikirano.
Ubusabane budufasha kugendera imbere y’Imana. Mu gitabo cy’umubwiriza 4:9-12 hatubwirako uburyo ari iby’igiciro kugira umuntu ukubyutsa igihe waguye:
“Ababiri baruta umwe, kuko babona ibihembo byiza by’imirimo yabo, kuko iyo baguye umwe abyutsa mugenzi we, ariko uguye ari wenyine atagira umubyutsa, aba abonye ishyano. Maze kandi ababiri iyo baryamanye barasusurukirwa, ariko uri wenyine yasusurukirwa ate? Umuntu naho yanesha umwe, ababiri bo bamunanira, kandi umugozi w’inyabutatu ntucika vuba.(Umubwiriza4:9-12)
Urabonako inshuti yo kwizerwa idufasha twese guhagurutsanya no gukomera mu bigeragezo kandi ikatubyutsa iyo tuguye. Byongeye kandi, abadukomeza bazana imigisha myinshi ku buzima bwacu.
Impamvu ari byiza ku mukristo kugira inshuti yizewe :
Umuntu ubwira imibabaro n’ imitwaro yawe: Nibyiza kugira umuntu wagufasha gutwara umutwaro wawe. Iminsi ni mibi, niyo mpamvu tugomba gushaka inzira zo gufashanya umwe ku wundi no guhagarara twemye turi kumwe na Kristo(Abefeso5:16, 1Abatesalonike5:11)
Umuntu uzasaba kugusengera: Ese mwari muziko kuganiriza ibyaha cyangwa ibindi bidukomereye ku muntu w’inyanagamugayo wizewe bifasha gukira ku mutima no kumva uruhutse ubaye mu mudendezo ?
“Mwaturirane ibyaha byanyu kandi musabirane, kugira ngo mukizwe. Gusenga k’umukiranutsi kugira umumaro mwinshi, iyo asenganye umwete. (Yakobo5:16)
Umuntu uzagufasha kugenda utunganye imbere y’Imana: Umuntu w’umujyanama wizewe azagufasha cyane kubaho wiyeza, no mu buzima butunganye imbere y’Imana.
Abantu bizewe ni ingenzi cyane, ukababwira ibibazo byawe, ibyaha n’ibindi bigukomereye ufite. Birumvikana ariko ntibakwiye kwimura Imana mu buzima bwacu ahubwo bakwiye kudufasha gutuma urumuri rurasira mu mwijima tuba turimo:
“Ntimukifatanye n’imirimo y’ab’umwijima itagira umumaro, ahubwo muyihane kuko ibikorwa na bo rwihishwa biteye isoni no kubivuga. Ariko byose iyo bitangajwe n’umucyo na byo ubwabyo bihinduka umucyo, kuko ikimurikiwe n’umucyo cyose gihinduka umucyo.”(Abefeso5:11-13)
Niba dufite umuntu wizewe dushobora gukingurira ibyacu n’amabanga yacu yose, tuzarushaho kugenda dukira , duture ibyari bituremereye. Byongeye kandi tuzabona ubuntu bwo kubitsinda. Nshuti, abantu b’inyunganizi bizewe barafasha cyane mu buzima bwacu. Muby’ukuri, ni ab’igiciro cyinshi kandi ni umugisha kuri twe.
Sophie @Agakiza.org


text:
Ufite inshingano ikomeye yo kurinda umutima wawe
“Rinda umutima wawe kuruta ibindi byose birindwa, kuko ari ho iby’ubugingo bikomokaho.”(Imigani4:23)
Abantu bamwe bagerageza kwirinda ibintu bibi n’ibindi byanduye ngo bitinjira mu mutima wabo, ariko mu by’ukuri si ibintu byoroshye gukora kuko bisaba imbaraga nyinshi, kwitonda, no kwitwararika kugirango hatagira ikiwinjiramo.
Ese kuki umutima ukenera imbaraga nyinshi mu kuwurinda? Kuki bisa nk’aho ari akantu gato koroshye kadusaba kwitondera?
Umutima ufatwa nk’ikigega aho byose bikomoka (Imigani4:23). Ibibazo byose by’ubuzima duhura nabyo byaba bibi (nk’irari, ubusambo, urwango… ) ndetse n’ibyiza (urukundo, kwita ku bandi, …) byose ni ho bituruka. Muri make dukwiye kumva ko mu mutima ari ho imigambi yose ikorerwa.
Mu gitabo cya Yeremiya hatubwira impamvu nyamukuru ituma kurinda umutima bitoroshye: “Umutima w’umuntu urusha ibintu byose gushukana, kandi ufite indwara ntiwizere gukira. Ni nde ushobora kuwumenya uko uri?”(Yeremiya17:9)
Umwami yesu yavuze ko ibiva mu muntu ari byo bimuhumanya:
“Kuko mu mitima y’abantu havamo imigambi mibi, guheheta no gusambana, kwiba no kwica, kwifuza kubi no kugira nabi, uburiganya n’iby’isoni nke, ijisho ribi n’ibitutsi, ubwibone n’ubupfu. Ibyo bibi byose biva mu muntu ni byo bimuhumanya.” (Mariko 7:21-23)
Umutima winangiye udahindutse, wanduye uzaguma gushukana , keretse gusa wejejwe n’ijambo ry’Imana. “Umusore azeza inzira ye ate? Azayejesha kuyitondera nk’uko ijambo ryawe ritegeka.”( (Zaburi119:9)
Kugeza ubu tumaze gusobanukirwa ko umutima uguma gushukana iyo utarimo ijambo ry’Imana. Abakristo bashoboye kwitondera ijambo ry’Imana nk’uko tubisoma muri Zaburi119:9, babasha kurinda umutima wabo.
Umwami Yesu yavuzeko n’uburyo tureba bigaragaza uko tumeze mu mutima:
“Itabaza ry’umubiri ni ijisho. Ijisho ryawe nirireba neza, umubiri wawe wose uba ufite umucyo, ariko niriba ribi, umubiri wawe wose uba ufite umwijima. Nuko umucyo ukurimo nuba umwijima, mbega uwo mwijima uko uba ari mwinshi!”(Matayo6:22-23)
Yesu yakomeje avuga ko n’ibyo dufata nk’ibintu byoroheje byose biva mu mutima kandi bikatuzanira gukiranirwa. “….. jyeweho ndababwira yuko umuntu wese urakarira mwenese akwiriye guhanwa n’abacamanza, uzatuka mwenese ati ‘Wa mupfu we’, akwiriye guhanirwa mu rukiko, uzabwira mwenese ati ‘Wa gicucu we’, akwiriye gushyirwa mu muriro w’i Gehinomu……”(Matayo5:21-22, 27-30)
Muby’ukuri dufite ubushobozi bwo guhitamo ikiri n’icyiza, kiboneye cy’ukuri kandi gishimisha Imana no mubihe bitatworoheye. “Ibisigaye bene Data, iby’ukuri byose, ibyo kūbahwa byose, ibyo gukiranuka byose, ibiboneye byose, iby’igikundiro byose n’ibishimwa byose, nihaba hariho ingeso nziza kandi hakabaho ishimwe abe ari byo mwibwira.”(Abafilipi4:8)
Umutima ni ikintu dukwiye kwitaho, dutegetswe kuwurinda. Umutima ni ikintu cyoroshye cyane, dukwiye kuwurinda gukora icyaha . tuzabona ubwugamo bw’umwuka n’intwaro za wo nitumara igihe dusoma ijambo ry’Imana tunasenga.
Nshuti, uru rugamba ni urw’umwuka, bizasaba imbaraga zawo mu kurutsinda. Reka twitoze kugendera mu ijambo ry’Imana no no gukora ibyo ishaka. “Hahirwa abagenda batunganye, bakagendera mu mategeko y’Uwiteka. Hahirwa abitondera ibyo yahamije, Bakamushakisha umutima wose. Ni koko nta cy’ubugoryi bakora, Bagendera mu nzira ze……… Nabikiye ijambo ryawe mu mutima wanjye, Kugira ngo ntagucumuraho.”(Zaburi119:1-3, 11)
Sophie @agakiza.org


text:
Ibyiza umubiri wungukira mu kurya imiteja
Imiteja ni imboga usanga zititabwaho cyane mu yandi moko y’imboga nyamara nayo ifitiye ibyiza byinshi umubiri w’umuntu uyirya. Dore imimaro 4 imboga miteja ifitiye umubiri wa muntu.
Gufasha abashaka kugabanya ibiro : Imiteja iri mu mboga zizwiho gufasha abashaka kugabanaya ibiro. Ibi biterwa nuko imiteja yifitemo fibres nyinshi zituma wumva uhise uhaga utari warya byinshi. Ibi bifasha abantu babyibushywa no kurya byinshi kuko baba bumva batari bahaga.
Gutuma umubiri winjiza fer : Imiteja ifite vitamine C izwiho kuba antioxydant ikomeye cyane mu gufasha umubiri kwinjiza fer. Ibi bifasha mu gihe hari ubwo usanga umubiri w’umuntu utabasha kwinjiza fer zituruka mu byo arya akaba yagerwaho n’ingaruka zo kubura fer mu mubiri kandi aba yariye ibiribwa zirimo.
Kurinda uruhu gusaza vuba : Imiteja ifite vitamine A nyinshi izwiho kurind auruhu gusaza imburagihe ahubwo ugasanga umuntu ahora asa nkaho akiri muto. Mu gihe wiyiziho kuba ufite uruhu rusaza vuba, imiteja yagufasha kururinda gukomeza gusaza mu gihe wihatiye kutayiburaku mafunguro yawe ya buri munsi.
Imiteja ikize ku myunyu ngugu na vitamines : Imiteja ikize ku myunyu ngugug nka potassium, sodium na fer. Ifite kandi vitamine C na vitamine B9 .
Indwara z’umutima : Kuko imiteja ikungahaye kuri flavonoids ni myiza mu kugabanya ibyago byo kurwara indwara z’umutima. Izi flavonoid zizwiho kurinda amaraso kuvura bityo bikaba byiza mu gutuma amaraso atembera neza
Kanseri y’amara : Kurya imiteja bigabanya utubyimba tuza mu mara dushobora kubyara kanseri y’amara. Kugabanya utwo tubyimba rero bifasha mu kurinda iyo kanseri kuko aritwo tuyibyara. Si ibyo gusa kuko no kuba harimo fibre bifasha igogorwa kugenda neza bikarinda amara kuba yananirwa
Diyabete : kuko diyabete isaba ko uyirwaye ahora acungana n’igipimo cy’isukari mu maraso ye, kurya imiteja rero bigaragara ko bifasha aba barwayi kuringaniza iki gipimo. Mu cyimbo cyo gufata indi miti niba bitararenga inkombe, kurya imiteja ku buryo buhoraho byagufasha guhangana n’iyi ndwara
Ibi ni bimwe mu bintu by’ingenzi imiteja ufitiye umubiri wacu. Ni ingenzi rero kujya uzirikana kuyikoresha ntuyisuzugure ngo ukoreshe izindi mboga yo uyihorere.
Gracieuse Uwadata


text:
Kera mu muco nyarwanda byari byemewe gushaka abagore benshi. Umwami ubwe n’abatware bagiraga abagore benshi, gutunga abagore byari icyubahiro kandi byagwizaga umuryango vuba mu gihe byari bikenewe kuko abana benshi n’imiryango byari ubwishingizi iyo iminsi yabaga mibi. Ariko gushaka abagore benshi ntibyemerwaga n’umuco nyarwanda gusa, ahubwo n’indi mico n’amadini birabishyigikiye twavuga nka Islam, Bibiliya, Mormons n’abandi.
Ariko gutunga abagore benshi ntibyoroshye kandi byagiye bigaragara ko hashobora kuvukamo ibibazo kuko amabanga y’umugabo n’umugore arushaho kubahwa no kugira agaciro iyo akorerwa hagati y’umugore umwe n’umugabo umwe gusa. Ikindi gushakana ni ikibazo cy’Urukundo. Iyo rero utangiye kugabanya urukundo mu bagore no mu bagabo benshi abo ukunda bakeka ko utabakunda urukundo rwuzuye kuko hari abandi uba wabanje kuvuniraho !
Bimwe mu bimenyetso bigaragaza ko gutunga abagore benshi byinjiye cyane mu muco nyarwanda bibonekera mu buvanganzo nyarwanda nk’imigani y’imigenurano n’ibindi. Urugero baravuga ngo "Impfizi ntiyimirwa" cyangwa ngo "umugore umwe ni nka nyoko"
Kimwe mu bigaragaza ko gushaka abagore benshi bidatandukana n’ibibazo n’amatiku uzabisanga mu mvugo n’ibiganiro abantu bajya bagirana.Hari inkuru zivuga ukuntu umugabo ufite abagore benshi agerageza kubeshya abagore be bose abumvisha ko abakunda ku buryo bungana. Ngo iyo umugabo yaguze inyama afata nyirankundwakaza akamuha inyama nyinshi agira ati "nari naguze inyama nke ariko nakoze uko nshoboye ngo nguhe umugabane munini" ubwo agahaguruka no mu rundi rugo ati"nari naguze inyama nke ariko nakoze uko nshoboye ngo nguhe umugabane munini kuko ngukunda." Nk’umuntu byanze bikunze iyo umuntu afite abagore benshi agira abo ukunda cyane n’abo akunda gahoro ibyo rero bigatuma imibanire ye n’abagore ihoramo induru.
Zimwe mu ngaruka mbi zo gushaka abagore benshi ni
- ukutizerwa n’uwo ari we wese muri abo bagore
- abagore babaho bahanganye
- hari igihe bica umugabo
- amahane n’urwango mu bana bakomoka ku bagore batandukanye
"Impfizi Ntiyimirwa"-Ingaruka zo Gutunga Abagore Benshi
Kera mu muco nyarwanda byari byemewe gushaka abagore benshi. Umwami ubwe n’abatware bagiraga abagore benshi, gutunga abagore byari icyubahiro kandi byagwizaga umuryango vuba mu gihe byari bikenewe kuko abana benshi n’imiryango byari ubwishingizi iyo iminsi yabaga mibi. Ariko gushaka abagore benshi ntibyemerwaga n’umuco nyarwanda gusa, ahubwo n’indi mico n’amadini birabishyigikiye twavuga nka Islam, Bibiliya, Mormons n’abandi.


text:
Abantu benshi bemeza ko kubyara biri mu bintu bishimisha mu buzima bw ‘abashakanye kandi koko Bibiliya ivuga ko abana ari "umwandu” uturuka ku Uwiteka ( Zaburi 123:3 Icyakora iyo ababyeyi babyaye umwana wabo wa mbere, bibonera neza ko burya umwana ahindura byinshi ku mibanire yabo mu buryo batari biteguye.
Urugero iyo umugore amaze kubyara umwana wa mbere, ashobora kwita ku mwana we cyane ku buryo imbaraga ze zose z ‘umubiri ni z’ umutima biri kuri urwo ruhinja. Umubyeyi w’ umugabo nawe ashobora gutangazwa n’ukuntu umugore we yatwawe n’ umwana ariko akanababazwa cyane nuko atacyitaweho. Inshingano za kibyeyi zishobora gutuma umugore agaragaza ko atagifite umwanya wo kwita ku mugabo we.Ubundi urugo rwagombye kuba rusanzwe rukomeye mbere y’uko umwana aza kurukomeza birenzeho, kuko iyo avutse rwari rusanzwe rufite ibibazo ruhita rusenyuka burundu.
None se ababyeyi babyaye umwana wa mbere bakora iki kugira ngo bihanganire imirimo yo mu mezi ya mbere akurikira ivuka ry’umwana igihe umwana aba akeneye kwitabwaho cyane? Abashakanye bakora iki kugira ngo bashimangire ubucuti bari bafitanye aho kubusenya?
Dore bimwe mu bibazo bahura nabyo nuko babikemura
Ikibazo cya mbere bahura nacyo nuko kwita k’umwana aribyo bihita bifata umwanya wa mbere w’umugore.Umubyeyi w’umugore amara igihe kirekire yita ku ruhinja rwe kandi arutekerezaho, kwita kuri urwo ruhinja bishobora gutuma yumva anyuzwe cyane , ariko umugabo we ashobora kumva ko we atacyitaweho. None wahangana ute n’iryo hinduka rikomeye riba ribayeho mu buzima. Ibanga ryo gukemura icyo kibazo nk’ umugabo nuko ugomba kugerageza kujya wihangana.
Bibiliya igira iti: urukundo rurihangana rukagira neza ntirushaka ibyarwo ntiruhutiraho ntirutekereza ikibi ku bandi, rubabarira byose, rwihanganira byose (1 Abakorinto 13:4-7). Umugabo w’ umunyabwenge agaragaza ko akunda umugore we cyane muri icyo gihe, ntiyihutire kurakara, ahubwo akajya yihangana, agashyira inyungu z’umugore we mu mwanya wa mbere aho kuba ize, kuko ibyo bizamufasha kutamurakarira, ku rundi ruhande umugore w’ umunyabwenge agerageza gutera inkunga umugabo we igihe yitoza inshingano nshya zo kumufasha kurera umwana, akereka umugabo we uko bita ku mwana yihanganye, amwereka uko bahindurira umwana cyangwa uko basukura inkongoro ye n ibindi. Mugore niba umugabo wawe arimo akora imirimo ijyanye no kwita ku mwana mu buryo butandukanye nuko ujya ubigenza uzirinde kumunenga cyangwa gusubiramo ibyo yakoze .
Uzagerageze kumushima kuko numushimira ibyo yakoze neza bizatuma arushaho kwigirira icyizere kandi bimutere inkunga yo kugufasha igihe uzaba ubikeneye. Nawe mugabo, ujye ugabanya igihe umara uri gukora imirimo itari iy’ ingenzi cyane kugirango ubone umwanya uhagije wo gufasha umugore wawe cyane cyane mu mezi ya mbere akurikira ivuka ry’ umwana, bityo bizatuma atananirwa cyane abone n’ umwanya wo kukwitaho nawe.
Ikibazo cya kabiri bahura nacyo nuko imibanire yabo ihazaharira. Iyo abashakanye bakimara kubyara umwana wabo wa mbere bamara iminsi badasinzira kandi bagahura n’ibibazo batari biteze, ku buryo kubona umwanya wo kuganira ku mibanire yabo bibagora.
Ku rundi ruhande, umugabo ashobora kutabona ko gutwita byashegeshe umugore we, haba mu buryo bw’umubiri no mu byiyumviro, bityo akumva yamukenera nk’ uko bisanzwe. Babyeyi, umwana w’uruhinja ashobora kubatwara igihe n’imbaraga ku buryo umwanya mwembi mwari mufite wo kwitanaho no kuganira ubura. None se mwakora iki kugirango uwo mwana wanyu mukunda kandi ukeneye kwitabwaho atababuza gukomeza gushyikirana?
Icyo mwakora nuko mwajya mugaragarizanya ko mu gikundana. Bibiliya yavuze iby’ishyingiranwa igira iti: "umugabo azasiga se na nyina yomatane n’umugora we, maze bombi babe umubiri umwe. (Itangiriro 2:24). Yehova Imana yateganyije ko amaherezo abana bakura bagasiga ababyeyi babo nyamara, umugabo n’umugore we bakomeza kuba umubiri umwe igihe cyose bakiriho, niyo mpamvu abana batari bakwiye kubasenyera imibanire kandi igihe kizagera bakongera bakagenda mugasigarana nka kera bataraza.
Ubwo rero abashakanye bagomba gushimangira imishyikirano yabo. Mugabo wakora iki kugirango ukomeze imishyikirano myiza n’uwo mwashakanye?
Jya ubwira umugore wawe ko umukunda kenshi kandi umugaragarize ko umwitayeho. Ujye ushyiraho umuhati ukuvuye ku mutima kugirango umuvanireho impamvu zose zatuma yumva ko adakunzwe. Hari umugore twaganiriye , arambwira ati "umugore aba akeneye kwizezwa ko agifite agaciro kandi ko agikunzwe, nubwo yabona atakimeze nk’uko yari ameze mbere yo gutwita.
Birumvikana iyo umwana avutse, umugabo n’umugore bagira icyo bahindura ku birebana n’imibonano mpuzabitsina. Kubw’ibyo rero, umugabo n’umugore baba bagomba kuganira kubyo buri wese aba akeneye kugira ngo bitabahungabanya. Bibiliya ivugaho ihinduka iryo ari ryo ryose ku birebana n’imibonano mpuzabitsina hagati y’abashakanye, rigomba kubaho ari uko babyemeranyijweho ibyo bisaba ko mubiganiraho.
Kuganira n’uwo mwashakanye ku birebana n’ibitsina, bishobora kubabangamira bitewe n’aho mwakuriye n’umuco waho, ariko ibyo biganiro ni iby’ingenzi cyane mu gihe murimo mwimenyereza inshingano za kibyeyi. Mujye mwihanganirana , buri wese yishyire mu mwanya wa mugenzi we kandi muganire ntacyo mukinganye, ibyo bizabarinda amakimbirane kandi bishimangire urukundo rwanyu. Ujye wereka uwo mwashakanye urukundo umwandikira akabaruwa, umwoherereze ubutumwa bugufi, cyangwa umuvugisha kuri telefoni. Mujye mushaka igihe cyo kuganira murebana maso ku yandi. Mujye mwiganirira ibyanyu aho guhora muganira iby’umwana wanyu gusa.
Ikindi kandi mujye mwibuka ko n’uwo mwana aba aje mumukeneye, mumukunze, bibatere gukomeza kumva mukiri umwe. Nimukora ibyo, mugakomeza gukundana bizabafasha guhangana n’ibibazo biterwa n’izo nshingano nshya za kibyeyi muba mwinjiyemo mwembi kandi muzakomeza kubaho mwishimye.
MUKABAHIZI VIOLETTE
Umurezi mu rwunge rw'amashuri rwa Ririma mu Karere ka Bugesera


text:
Ubuhamya bwa Vuguziga Eric wabaye mu buzima bubi cyane, Imana ikamwigisha kubaka
Nitwa VUGUZIGA Eric ndi umugabo ndubatse mfite umudamu n’abana 8 turitegura no kwibaruka undi wa 9. Nkaba nsengera ku mudugudu wa Munini, Paruwase ni Nyakabanda muri ADEPR. Turashimira Imana rero yagiye ibana natwe, twahuye n’intambara nyinshi ariko Imana ikajyenda iturengera.
Twavutse turi abana 9 ariko dukurira mu buzima bubi kuko ababyeyi bacu bari abakene basuzuguritse, dusa nk’abirera ariko mubana 9 twarakuze Imana yagiye itugirira neza n’ubwo byari bigoye.


text:
Bamwe mu bakora isuku ku biro by’akarere ka Gicumbi no mu bice bimwe na bimwe by’umujyi wa Gicumbi baravuga ko rwiyemezamirimo wabakoreshaga yabataye atabishyuye akabasigira akarere none ngo bambuwe frws arenga ibihumbi 400 y’amezi hafi atatu.
Aba bakozi bavuga ko guhera tariki ya 19 Werurwe 2018 ari bwo batangiye gukorera Company yitwa DMS LTD yari yaratsindiye isoko ryo gukora isuku ku cyicaro cy’akarere ka Gicumbi no mu bindi bice bimwe na bimwe by’umujyi wa Gicumbi nyuma y’amezi abiri ikaza guhagarara bitewe n’uko rwiyemezamirimo yari yakoresheje impapuro mpimbano bigatuma haseswa amasezerano yari yagiranye n’akarere.
Ni ibintu byatumye rwiyemezamirimo wakoreshaka aba bakozi Dusabane Augustin ata rwihishwa aba bakozi barenga 20 atabishyuye bituma basigara mu maboko y’ubuyobozi bw’aka karere.
Mu kiganiro bagiranye na TV na Radio One,aba bakozi bifuza ko ikibazo cyabo cyakurikiranwa kuko byatangiye gukurura umwanda ku biro ry’akarere ka Gicumbi uhereye mu bwiherero bwaho.
Kamili Athanase uyobora by’agateganyo akarere ka Gicumbi avuga ko rwiyemezamirimo wakoresheje aba bakozi yabuze ,kuri ubu agishakishwa kubera ko yakoresheje impapuro mpimbano gusa akagaragaza ko aba bakozi bazirwariza mu kumushaka ngo abahembe.
Uyu muyobozi icyakora yemeza ko akarere kazishyura aba bakozi gahereye igihe rwiyemezamirimo yagendeye.
Ukurikije ibisubizo ubuyobozi bw’akarere butanga kuri iki kibazo,umuntu yakwibaza ukuntu ubuyobozi bw’akarere ubwabwo bwabuze uyu rwiyemezamirimo ahubwo bukaba buri gusaba aba bakozi kumushaka no kumukurikirana ngo bishyurwe kandi nyamara ari bwo bufite ubushobozi kubarusha;bikagaragaza ko kuzishyurwa amafaranga yabo arenga ibihumbi 400 rwiyemezamirimo ababereyemo bikiri kure.


text:
Ni igikorwa cyatangiye ku wa 20 Kamena 2018 aho abana batozwa gukora siporo bakigishwa n’indangagaciro Olempike (Olympic Values) n’umumaro wa siporo muri rusange kugira ngo bakurane umutima wo kuyikunda.
Icyo gikorwa kiri kuba mu rwego rwo kwitegura kwizihiza umunsi mpuzamahanga Olempike uba buri mwaka tariki 23 Kamena, uwo munsi ukaba ubanzirizwa n’icyumweru Olempike kirangwa n’ibikorwa bitandukanye bya siporo.
Ubwo ayo marushanwa yatangiraga mu Karere ka Huye, abana biga mu mashuri abanza barushanyijwe mu mikino itandukanye irimo iy’amaguru n’iy’amaboko.
Visi Perezida wa Komite Olempike, Rwemarika Félicité, yavuze ko amarushanwa nk’aya ategurwa mu rwego rwo gukangurira abakiri bato gukunda siporo no kuyijyamo hakiri kare.
Yagize ati “Ni mu rwego rwo gukangurira abana bakiri bato ko siporo ari ingenzi ko ifite akamaro kandi buri wese agomba gukora siporo kubera ubuzima bwiza. Tubigisha kandi ko siporo ari ikintu gifasha kunga ubumwe no gukorera hamwe. Gutangiza iki gikorwa byitabiriwe n’abana bagera ku gihumbi barimo abakobwa n’abahungu”.
Mu Karere ka Huye, amakipe agera ku icumi agizwe n’abana biga mu mashuri abanza niyo yatangiye amarushanwa, akaba yakomereje mu mashuri yisumbuye kuri uyu wa 21 Kamena 2018.
Biteganyijwe ko ku wa Gatandatu tariki ya 23 Kamena 2018 ari bwo hazizihizwa umunsi mpuzamahanga Olempike (Olympic Day) ku Isi. Mu Rwanda uzizihirizwa mu Karere ka Huye hanasozwa amarushanwa y’abana, hatangwe n’ibihembo ku makipe yitwaye neza birimo imipira yo gukina, imenda n’inkweto.
Umunsi Mpuzamahanga Olempike ku Isi ugiye kwizihizwa ku nshuro yawo ya 70; mu Rwanda ni ku nshuro ya 20.
Bamwe mu babyeyi bitabiriye icyo gikorwa bagishimye bavuga ko bashyigikiye kuba abana babo bari gutozwa gukunda siporo hakiri kare kuko bizabagirira akamaro karimo no kuzavamo abakinnyi bakomeye.


text:
Uyu mugani waciwe n’umwami w’amahoro, iterambere, n’umutuzo Yuhi IV Gahindiro wayoboye u Rwanda ahayinga mu mwaka wa 1746, akaba mwene Mibambwe III Mutabazi II Sentabyo na Nyiratunga.
Gahindiro ubwo yari mu rugo rwe rw’i Sheri na Butera ho muri Runda na Gihara [ubu ni mu karere ka kamonyi], yari afite akamenyero ko kuzenguruka urugo rwe mbere yo kuryama n’ubwo yari afite abarizi, bukeye agiye kuzenguruka uko bisanzwe imvura iragwa iramuzinga ariko ikimara guhita akomeza kurugendagenda aza guhura n’abana babaga iwe bavuye kwiba ibishyimbo n’ibihaza byo kugerekaho.
Akibakubita amaso arabamenya niko kubabaza ati “murava he mukajya he basha? nabo banga kumuhisha, bati “tuvuye kwiba’’, arababaza ati ‘’mwibira iki mu rugo rwanjye hari ikibuzemo?’’,nabo bati “ubuse watwereka nibura umurima wawe ungana urwara uhinzemo ibi tuvuye kwiba?, arabareba arabareka baragenda ,bageze mu rugo babura inkwi zo kubitekesha kuko imvura yakomeje kugwa, nuko babirarana ubusa.
Bucyeye mu gitondo Gahindiro ahamagaza Abanyagihara ndetse n’abandi bahaturiye abategeka guhinga umurima w’ikiyagamure uri mu gikombe kiri hagati ya Sheri na Nyagasozi awita Rwangambibi, abategeka guhingamo ibishyimbo n’ibihaza, hanyuma ategeka ba bana kujya babyitonorera ngo bashire irari ryabyo.
Umunsi umwe Gahindiro aza kwinyuza aho ba bana bariraga bya bishyimbo, niko kubabaza ati “ bya bishyimbo mwibye mwaje kubiteka?, bati ‘oya’, twabuze inkwi tubirarana ubusa’’, na we arabaseka cyane ati “none se ko ubungubu imvura iri kugwa, hari ubwo mwigeze murara ubusa?, bati ‘’oya, ati ‘’nimujye mwihingira ibyanyu musorome , imvura itaragwa, ntimuzaburara.
Akimuhana kandi ni izina ry’umurima Gahindiro yahingishije i Mulinja ho mu Mayaga, nyuma yo gutuma kuri nyirasenge Nyaminoga ya Gihana cya Rujugira ngo amuhe amasaka n’uburo byo kumaza urubanza mu gihe cy’imvura, nyirasenge abimwima agira ati “dore ni igihe cy’imvura mfite ibyondo ku birenge kandi nta bantu mfite bo kungira mu kigega, nihituka uzaze nguhe amasaka n’uburo wimarire urubanza”.
Gahindiro arabyumvira, yibuka na bya bishyimbo abana be bararanye ubusa kubera imvura, niko gutekereza ati koko ak’i Muhana kagomba kuba kaza imvura ihise’, niko guhingisha umurima aho i Mulinja, awita ak’i Muhana, uyu mugani ucibwa iyo bashaka kubwira umuntu ko atagomba kwiringira ibyo adafite, cyangwa ibiri mu ntoki zundi.
Mbarushimana Africa/ BWIZA.COM


text:
27-06-2018 saa 12:45' | By Chief Editor | Yasomwe n'abantu
25793 | Ibitekerezo
6
Mu buhamya bwatangaje benshi ndetse abatari bacye bakabwibazaho, umusore wo mu mujyi wa Kigali yashimangiye uburyo yatangiye gupanga ubukwe adafite umukunzi bazabukorana ndetse uwo baje gukora ubukwe bakaba bari bamaze igihe kitageze no ku kwezi kumwe bamenyanye, ibintu ngo byari bishingiye ku buhanuzi bwa Bishop Rugagi Innocent, umushumba w’Itorero Abacunguwe rikorera mu mujyi wa Kigali.
Uyu mugabo utaratangaje amazina ye, yatanze ubuhamya ndetse anashima Imana imbere y’abakirisitu bo mu itorero Abacunguwe rya Bishop Rugagi aho risigaye riteranira muri Hotel Serena ya Kigali. Mu buhamya bwe, yasobanuye ukuntu tariki 22 Ukwakira 2017, Bishop Rugagi yamuhanuriye ko Imana igiye kumuha urugo rwiza kandi agakora ubukwe bw’igitangaza, kandi icyo gihe yamubwiraga ko ubukwe buzaba muri Werurwe uyu mwaka.
Aha yatangaga ubuhamya ari kumwe n’umugore we bapanze ubukwe bamaze ukwezi kumwe bamenyanye
Akomeza avuga ko guhera mu ntangiriro z’uyu mwaka, yatangiye kubwira abantu bo mu muryango we hamwe n’inshuti ze, ko afite ubukwe mu kwezi kwa gatatu. Ibi ngo yabikoraga nta mukunzi afite bateganya kurushinga, kuburyo nawe yari yizeye ubuhanuzi yabwiwe bw’uko azakora ubukwe atazi uwo bazabukorana, ari nabyo byatangazaga cyane abo yabwiraga ko afite ubukwe mu minsi micye.
Mu buhamya bwe ati: "Bishop Rugago yabimpanuriye nta cyerecyezo mfite, ndetse nta na fiance, urumva yabimbwiye mu kwezi kwa cumi, akambwira ko mu kwezi kwa gatatu ari bwo Imana izankorera ubukwe... Ndagenda ndabyizera ndabirema, inshuti, abavandimwe tugahura nkababwira ngo mfite ubukwe mu kwezi kwa gatatu, nta fiance mfite. Bigeze mu kwezi kwa cumi n’abiri, mbaza Imana nti ko utarampuza na fiance wanjye mbona nsigaje amezi abiri gusa, tuzakundana igihe kingana iki?"
Nk’uko akomeza abivuga, ngo yaje kujya gusengera ahantu maze bamubwira ko ibyifuzo bye bisubijwe, bukene ninabwo yahuye n’uwari kuzamubera umugore, nawe ngo asanga Imana yaramuhaye isezerano bityo bihuza kuva ubwo. Asobanura ko batangiye imyiteguro y’ubukwe bataranamarana ukwezi bamenyanye, babibwira imiryango cyane cyane uw’umukobwa ntibabyumve, barwana urugamba rukomeye ariko mu kwezi kwa gatatu baza gukora ubukwe bw’igitangaza.
Ubu bamaze amezi atatu babana nk’umugore n’umugabo kandi nk’uko bombi babishimangira, ubukwe bwabo babukoze bamaze igihe gito cyane bamenyanye kuko ngo byari umugambi w’Imana. Mu mashusho y’ubukwe bwabo, bigaragara ko bari abageni bishimye ndetse igice kimwe bagikoreye mu bwato.
REBA VIDEO YOSE UKO BABYIVUGIRA UREBE N’UKO UBUKWE BWARI BUMEZE HANO:
iganze
Nta kumvikana guhari kuko umwana aba ari muto mu bushishozi no mu bwenge ibyo akora byose ayoborwa na mwarimu cga undi muntu mukuru umushuka.">Nta kugabanyirizwa uyu mugome. Wowe Ngabonziza sinzi imyaka ufite, ariko umwana baba (...)


text:
Emelyne Cishahayo Umukobwa watsinze neza
Emelyne Cishahayo, akora nk’umwarimu wunganira abarimu (Tutorial Assistant) muri Kaminuza y’u Rwanda Koleji y’Ubuvuzi, mu ishami ry’ababyaza.
Kuva ngitangira kwiga, nari umunyeshuri ugira umwete, nahoraga nsubiramo amasomo yanjye buri munsi kandi ibyo byatumaga nguma ku mwanya wa mbere nkiga mu mashuri abanza.
Ngiye mu mashuri yisumbuye, nabonaga ukuntu ababyeyi banjye bagorwa no kunshakira amafaranga y’ishuri njyewe n’abavandimwe banjye barindwi. Nafashe umwanzuro wo gukora cyane kugira ngo nereke ababyeyi banjye ko mpa agaciro imvune bagira banshakira amafaraga y’ishuri ngo nige.
Nsoje amashuri yisumbuye nagize umugisha wo kujya kwiga mu Ishuri ry’ubuforomo rya Rwamagana, niha intego yo kunoza Icyongereza cyange n’Igifaransa.
Ubuzima bwanjye bwarahindutse ku buryo nabaye icyitegererezo, ndibuka ko nkiga mu mashuri yisumbuye abarimu bajyaga bavuga ngo mujye mwitondera abakobwa babona amanota ya mbere.
Hamwe n’abandi twajyaga tubona amanota ya mbere mu ishuri bikagaragaza ko abakobwa ari abantu bashoboye kandi ibyo byanyongereraga icyizere cyo gutsinda neza mu buzima kandi ibyo byarakomeje kugeza uyu munsi.
Ni ingenzi ku bakobwa kugira ngo bagire icyerekezo, intego ndetse no kwiyemeza kugira ngo bagere ku bintu bikomeye. Icyo nabwira abakobwa ni uko umugore afite inshingano zo kwigisha igihugu ahereye ku bamwegereye kandi kugira ngo abikore ni uko na bo baba barize neza atari ibyo gusa bahabwa mu ishuri ahubwo n’ibyo basoma.
Icyitegererezo cyanjye ni Madamu Jeannette Kagame, uretse ko ari umugore w’umukuru w’igihugu ni n’umuntu ushyira mu gaciro, ufite ubushobozi no kwakira buri wese nubwo aba afite izindi nshingano zitoroshye.
Bibayeho nkaba umuyobozi najya mbikorana ukwicisha bugufi ndetse no kumva buri wese nk’uko nabimubonanye. Uruhare rwe mu kudushyigikira ni ikintu cy’ingenzi duha agaciro kandi tukacyishimira.
Ntabwo nshimira gusa uburyo nagiye nshyigikirwa n’Umuryango Imbuto ahubwo ndanashimira akazi gakomeye bakomeje gukora mu guteza imbere uburezi bw’umwana w’umukobwa.


text:
Ababyeyi batuye mu Kagari ka Busanza Umurenge wa Kanombe mu Karere ka Kicukiro bavuga ko bahangayikishijwe n’abana babo bata ishuri bakirirwa bazenguruka batoragura amakara n’ibirayi bizwi nko ‘gusyaga’, ibyo babonye bakajya kubiugurisha.
Mu kiganiro bamwe mu babyeyi bo muri aka gace bafite abana bataye amaishuri bagiranye n’ikinyamakuru Ukwezi, bavuga ko biyambaza ubuyobozi kugira ngo bubafashe gusubiza mu ishuri abo bana, ariko ngo ntibugire icyo bubikoraho.
Umubyeyi witwa Murebwayire (amazina yahinduwe ) utuye mu gasanteri ka Radali mu Busanza avuga ko afite abana 2 bataye ishuri ubuyobozi bukaba ntacyo bubikoraho kandi bubizi.
Yagize ati “Aha mu Busanza abana babaye inzererezi ku muhanda ku buryo babona imodoka y’amakara cyangwa iy’iyibirayi bakayirukaho, kugira ngo batoragure ibirayi cyangwa amakara atakara aho bapakururira.
Akomeza avuga ko abo bana birirwa biruka mu dusanteri abayobozi babizi, bakaba basaba ko bafatwa byibura bakabajyana mu mashuri y’imyuga niba kwiga amasomo asanzwe byarabananiye.
Uwitwa Straton we yavuze ko babangamiwe cyane n’abana bata amashuri bakirirwa bazerera mu dusanteri, ngo kuko akenshi ni nabo bavamo abajura n’abanywi b’ibiyobyabwenge.
Gusa bamwe mu bana bataye amashuri baganiriye n’umunyamakuru wa Ukwezi.rw, bavuga ko babitewe n’uko iwabo nta bushobozi bafite bwo kuba bamurihira ndetse ngo no kubona ibikoresho bikaba ari ingorabahizi.
Uyu mwana w’umuhungu w’imyaka 15, yavuze ko yavuye mu ishuri ageze mu mwaka wa 4 mu mashuri abanza, akaba yivugira ko ubuzima yanyuzemo bwatumye azinukwa ishuri.
Ababyeyi bahangayikishijwe n’imyitwarire y’abana babo


text:
Kwizihiza umuganura kuri uyu munsi byatewe n’uko benshi mu banyarwanda baba i Abuja, ku mpamvu zinyuranye batabashije kuboneka ku itariki yabugenewe ya Mbere Kamana.
Baboneyeho umwanya wo kuganira no kwibukiranya ibijyanye n’amateka arebana n’umunsi w’umuganura n’icyo kuwizihiza bisobanuye.
Muri iki gikorwa hasangiwe amafunguro yiganjemo ashingiye kuri gakondo nyarwanda nk’ibigori, imyumbati, igitoki, umutsima w’amasaka, isombe n’ibindi.
Umuyobozi w’Abanyarwanda baba Abuja, Turatsinze Juvenal, yavuze ko kwizihiza umuganura ari igikorwa cyiza kigaragaza ubufatanye bw’abanyarwanda mu kwishimira umusaruro baba babonye, yaba ushingiye ku buhinzi, ku bworozi ndetse n’ uw’ibikorwa bishingiye ku kazi ka buri munsi.
Muri uku gusangira Umuganura kandi ababyeyi bahaye abana amata, mu rwego rwo kubereka ibyiza by’umuganura, ndetse no kubatoza gusangira ibyo bafite.
Ambasaderi Stanislas Kamanzi yashimiye abanyarwanda baba Abuja bitabiriye iki gikorwa.
Yabasabye kurushaho kugira uruhare mu gushyigikira gahunda z’igihugu arizo zibyara umusaruro mwiza utuma u Rwanda rurimo gutera imbere bigaragara, ari nabyo twizihiza iyo twahuye mu gikorwa cy’umuganura.
Yashimiye abanyarwanda baba Abuja ku gikorwa cyiza cyo gusangira ku musaruro wabo, mu gikorwa cyo kwegeranya inkunga yo kurihira ubwisungane mu kwivuza abatishoboye. Yabasabye kubikomeza umwaka utaha.
Yashimye ababyeyi bazanye n’abana babo avuga ko ari uburyo bwiza bwo kubasangiza ibyiza by’umuco nyarwanda bakeneye kumenya, bakazabikurana.
Yaboneyeho gusaba ababyeyi gutekereza ku buryo abana bajya bagira igihe cyo guhura, bakigishwa umuco nyarwanda.
Mu Rwanda umuganura wizihijwe tariki ya 3 Kanama 2018, i Nyanza mu ntara y’Amajyepfo.


text:
Kuri uyu wa Gatatu tariki 16 Gicurasi 2018, Ikigo cy’igihugu gishinzwe guteza imbere uburezi, REB, cyasubiranye inshingano zo gucunga amashuri yisumbuye nderabarezi (TTC) zari zimaze imyaka isaga 6 zicungwa n’ishami nderabarezi rya Kaminuza y’u Rwanda (icyahoze ari KIE).
Prof. George Njoroge uyobora Kaminuza y’u Rwanda ishami nderabarezi ahererekanya ububasha n’umuyobozi mukuru wa REB, Dr. Ndayambaje Irené
Uworwabayeho Alphonse, umukozi wa Kaminuza y’u Rwanda ishuri nderabarezi, ushinzwe ishami ry’uburezi bw’ibanze ari naho amashuri nderabarezi yabarizwaga, avuga ko inshingano bari bafite bazikoraga neza, gusa imbogamizi ikaba mu mitere y’amategeko ya Kaminuza y’u Rwanda.
Yagize ati "Itegeko rishyiraho kaminuza riteganya ko umwana ujyamo yiyandikisha muri kaminuza ariko TTC zibarirwa mu mashuri yisumbuye, ubwo rero mu rwego rw’itegeko nta hantu bari bari, iyo niyo mbogamizi nyamukuru kuko byatumaga ingengo y’imari ibagenewe itaboneka".
Mu muhango w’ihererekanyabubasha
Umuyobozi wa REB, Dr. Ndayambaje Irené avuga ko gusubirana mu nshingano amashuri yisumbuye nderabarezi byatewe n’impinduka zagiye zibaho mu burezi cyane cyane mu mashuri makuru ndetse na Kaminuza aho za Kaminuza zasabwe kureberera amashuri makuru hanyuma uburezi bw’ibanze by’umwihariko bugahabwa ikigo gishinzwe guteza imbere uburezi (REB).
Akomeza agira ati "Ubu noneho TTC na zo tugiye kuzireberera mu buryo bwihariye, kuko muri Kaminuza y’u Rwanda ishami ry’uburezi ni nk’aho zitari ziri neza aho zigomba kuba ku buryo no kugirango zitabweho zibone ibitabo n’ubundi bufasha baburaga uko bazifasha, ubu ubwo zigiye mu maboko ya REB tugiye kuzitaho kugirango koko zinabe umusembo wa rya reme ry’uburezi dushaka."
Abayobozi bamwe bayobora aya mashuri biruhukije kuko ngo hari byinshi byabagoraga birimo no kubona imfashanyigisho, kuba Kaminuza itazibahaga kubera kutagira ingengo y’imari y’amashuri yisumbuye ndetse na REB ntizibahe kuko atari ho babarizwaga byatumaga akenshi bazigurira, ubu bikaba biri mu byakemutse.
Umuyobozi wa TTC Save iherereye mu karere ka Gisagara, Frere Ndagijimana Focus, avuga ko kuba amashuri nk’iryo ayobora asubijwe muri REB ari byiza cyane kuko nayo agiye kujya abona ubufasha nk’ubwo REB igenera andi mashuri.
Rumwe mu ngero z’imbogamizi bahuraga na zo, Frere Ndagijimana agira ati "Nka njye ubwanjye naje kuri REB gusaba ibitabo bambwira ko batadushinzwe, mfata amafaranga njya kubyigurira. Ugasanga biriho ikirango (Logo) cya REB ariko ugasanga biri kugurishwa mu maguriro y’ibitabo, ibyo byanteye kwibaza impamvu tutabihabwa kandi turi amashuri nk’andi".
Frere Ndagijimana, umuyobozi wa TTC Save
Uretse ibitabo aya mashuri ya TTC agiye kujya ahabwa nk’andi mashuri abanza n’ayisumbuye, biteganyijwe ko n’abarimu bayo bazajya bahugurwa ndetse bakanahabwa izindi mfashanyigisho zose REB igenera amashuri ifite mu nshingano.


text:
Hari abasore muri Kigali bavuga ko mu rwego rwo gushaka amafaranga banahitamo gukodesha inzu babamo (Ghetto) inshuti zabo z’abahungu bashaka kwishimisha n’abakobwa.
Abasore batangaje ko bahitamo guhindura inzu babamo amacumbi (Lodges) kuko hari abasore batinya kujyana iwabo abakobwa bakundana, bagira umuco wo gutira ibyumba batinya igitsure cy’ababeyi babo n’ibiciro bya lodges zo muri Kigali.
Umwe muri bo utuye mu Kagari k’Akabahizi, mu Murenge wa Gitega, yemeza ko amaze imyaka ibiri atunzwe no gutiza bagenzi be icyumba.
Yagize ati “ Ghetto yanjye niyo intunze kubera ko nk’iyo nayitije nk’abantu batatu mu cyumweru sinshobora kuburamo ibihumbi 10 byanjye cyangwa 15 cyangwa se arenze ayo.”
Akomeza avuga ko kuva yatangira gukodesha inzu ye abasore b’inshuti ze atararara atariye cyangwa ngo abure amafaranga y’ubukode bw’iyo nzu.
Yagize ati “Nabo barabizi sinyabaka nk’aho ari ideni bandimo ahubwo bayampa bayita aya fanta cyangwa se ayo kugura OMO n’isabune byo gusukura icyumba n’amashuka baba barayemo.”
Uwitwa Bikorimana (izina ryahinduwe) utuye mu Murenge wa Nyakabanda, we avuga ko yatangiye gukodesha inzu abasore b’inshuti ze bazanaga abakobwa iwe nyuma yo kumara imyaka itatu nta kazi.
Yagize ati “Nabitangiye mbishyuzaga mu buryo bwo guca akajagari k’abasore n’abakobwa iwanjye kuko buri muhungu wese w’inshuti yanjye cyangwa uwo tuziranye yumvaga ko niba afite umukobwa iwanjye ariho bagomba kwishimishiriza.”
Akomeza avuga ko yaje gushyiraho gufata umwanzuro ko ntawe uzajya ajyana umukobwa iwe atabanje kumuha amafaranga 3000frw cyangwa 4000frw.
Uyu musore avuga ko nta pfunwe na rimwe aterwa no kuba atunzwe no gukodesha inzu ye bitewe n’uko amafaranga akuramo amufasha kwikemurira ibibazo birimo no kwishyura ubukode bw’iyi nzu.


text:
Hari ibyo wakora rero kugirango ibisuko byawe bimere neza kandi ntibyangize n’imisatsi yawe.
Mbere yo gusuka
Koga mu mutwe na shampoo mbere yo gusuka byaba byiza kogamo k’umunsi utandukanye n’ uwo uri bwisukisheho.
Gushyiramo vitamines
Guhitamo abagusuka babikora neza : kwirinda abakurura umusatsi cyane kuko biwuviramo gucika, cyane cyane ku mpande. Ikindi bishobora kugutera kubabara umutwe no kutabasha kuryama, mu gihe bagusutse neza ubasha kuzamura ibitsike ndetse no guseka nta kibazo.
Umaze gusuka
gusigamo sprays cyangwa amavuta arinda uruhu kumagara ayo mavuta azagabanya imvuvu, kumirana mu mutwe ndetse no kuribwa ngo ushake gushimamo.
komeza usigemo izo spray zirinda umwera cyane cyane mu cyumweru cya mbere nyuma yo gusuka.
Ni byiza gusigamo ayo mavuta mu gitondo kuko nijoro ashirira mu buriri.
kuryamana akantu mu mutwe karinda umusatsi
Kumasa (masser) uruhu rwo mu mutwe wawe kugira ngo amaraso atembere neza
oga mu bisuko mu cyumweru cya kabiri umaze gusuka. Nyuma ya shampoo ushyiremo amavuta,
wirinde kumara igihe kingana n’ukwezi utamesa mu mutwe. Ivumbi, icyuya n’amavuta bishobora gutuma meshe zawe zisa nabi zikanahumura nabi.
mu gihe umesamo ntuzikubemo cyane ahubwo ukoreshe agatambaro(serviette) hanyuma uzihanagure, ushobora gukoresha seche cheveux(dryer)
wirinde gusigamo amavuta ya pommade akomeye nkayo mu bwoko bwa za vaseline.
Nukurikiza izo nama ibisuko byawe bizaba byiza kandi n’imisatsi yawe ikure neza.
Ibyo twifashishije byavuye:msdtissages.com


text:
Nadine Evelyne Umubyeyi
Mu karere ka Kayonza haracyagaragara abaturage bakirarana n’amatungo mu nzu. Si uko batazi ingaruka mbi byabazanira, gusa ibi babikora mu rwego rwo kurinda amatungo yabo ubujura.
Nyirabagande Eugenie utuye mu murenge wa Gahini abyemeza agira ati “Abajura batumazeho amatungo, ubu agahene kamwe naramuye ngiye kukagurisha kuko n’ubuyobozi butatwemerera kurarana n’amatungo mu nzu.”
Abatuye mu nkengero z’umurenge wa Mukarange, na bo bemeza ko impamvu ibatera kurarana n’amatungo ari ubujura buyugarije.
Murenzi Callixte, ati “Nkatwe dutuye hafi y’umujyi rwose amatungo yacu nta mutekano agira. Isaha n’isaha baratwiba, cyane cyane ihene. Duhitamo kuziraza mu nzu turaramo rero, kugira ngo byibura n’umujura aje tubashe kumwumva tumwirukane.”
Yongeraho ko usibye kurinda amatungo kwibwa, ngo muri iki gihe cy’imvura nyinshi abadafite ubushobozi bwo kubakira neza amatungo bahitamo kuyashyira mu nzu babamo ngo bayarinda kunyagirwa.
Nubwo bafite impamvu zitandukanye zibatera kurarana n’amatungo mu nzu, hari ingaruka bishobora kubakururira zituruka ku mwanda. Ndetse no kuba bakwandura indwara z’ubuhumekero bitewe n’umwuka uturuka muri uwo mwanda w’amatungo baba begeranye nayo.
Ese hari ingaruka ziterwa no kurarana n’amatungo?
Dr Michel Habiyaremye uyobora Ibitaro bya Rwinkwavu, asobanura ko hariho indwara ziva ku matungo (zoonotic diseases) zinagenda ziba nyinshi bitewe n’uduce tw’ahantu.
Akomeza avuga ko mu ndwara nyinshi zituruka ku isuku nke, hataburamo izikomoka ku matungo.
Ati “Igihe umuntu abana n’amatungo haba hari uburyo bwinshi yamwanduza uburwayi runaka, nk’igihe itungo rifashe ku biribwa ryifitemo mikorobe (microbes) uzarya cya kiribwa aba afite ibyago byo kwanduzwa nazo. Hariho n’amatungo agira imbaragasa zikuruwe na wa mwanda zikaba zatera abantu amavunja, tujya tubakira turabavura.”
Ubuyobozi bw’Akarere ka Kayonza buvuga ko ikibazo cy’abantu bakirarana n’amatungo kizwi, icyo abaturage basabwa ni ukwita ku isuku. Bubahiriza ubukangurambaga bagwezwaho mu rwego bw’ubuzima.
Umuyobozi w’aka karere, Murenzi Jean Claude, ati “Mu rwego rw’isuku no kwirinda indwara abaturage ntibakwiye kurarana n’amatungo. Turi gukora ubukangurambaga bugamije gutandukanya amatungo n’abantu mu nzu imwe. Abashoboye kwiyubakira barakangurirwa kubaka amazu y’amatungo, bityo abatabishoboye na bo Leta ikaba yazagena uko bafashwa.”
Ku bijyanye n’umutekano w’amatungo, akangurira abaturage gukaza amarondo kuko akenshi abayiba atari abaturuka kure.
Ubuyobozi icyo bubafasha ni ugukirikirana abakekwaho ubwo bujura, banakomeza ubukangurambaga ngo abaturage barusheho gusobanukirwa n’ububi bwo kurarana n’amatungo.
Kurara mu nzu imwe n’amatungo byasaga n’ibyabaye umugani mu Rwanda, nyuma y’aho abaturage bakanguriwe kororera mu biraro. Abakibikora babiterwa n’impamvu zinyuranye ariko kandi zishobora no gukumirwa.


text:
Imizi y’ubuyobe bukomeye buri mu burezi bw’Abanyafurika. Igice cya 2
Mu nkuru yacu ya mbere twabaviriye imuzi impamvu nyamukuru zituma uburezi bw’Afurika buba inshoberamahanga. Uyu munsi turagaruka ku ngaruka ziva kw’ireme ry’uburezi rijegajega.
Tuzirikana ko izi nkuru zitagamije kugaragaza ko muri Afurika hatari uburezi bufite ireme na mba ahubwo zigamije kwerekana aho twahera turushaho gukemura ikibazo cy’ireme ry’uburezi muri Afurika yewe n’iwacu inaha. Tuzakomeza kwifashisha igitabo cya CARTER G. WOODSON cyitwa THE MIS-EDUCATION OF THE NEGRO cyanditswe mu 1933.
Kuva mu 1900 kugeza uyu munsi Abanyafurika baminuje ni benshi cyane nyamara nubwo bahari ahenshi muri Afurika usanga ibibazo byacu Abanyafurika bibonwa kandi bigakemurwa n’ab’iyo za Burayi n’ Amerika. Imihanda ikubakwa n’Abashinwa kandi natwe dufite abaminuje mu Bwubatsi, indwara zabaye akarande kandi abaganga n’abize iby’imirire ari iryaguye, tutibagiwe n’inzara kandi abize ubuhinzi n’abitwa ko ari abahinzi gakondo ari hafi ya twese abatuye umugabane. Izi ni zimwe mu ngaruka ziri mu muryango nyafurika zikomoka ku kuba abize bo muri Afurika har’ikibazo dufite gikomoka kuri rya reme ry’uburezi ricumbagiga ry’Afurika.
Izo ngaruka zose kugirango zikemuke nitwe Abanyafurika bireba; kuko nitwikosora twe ubwacu abize bafite ubumenyi tuzahindura byinshi; gusa biradusaba kubanza tukamenya ngo ni izihe ndwara dufite zikomoka kuri rya reme ry’uburezi bujegajega bugamije kungura abadukoronije aho kungura umuryango Nyafurika.
Dore zimwe mu ndwara dufite:
• Kudatekereza no kwiyanga twe ubwacu
Isoko y’ibi iva mu kwigishwa iby’abandi; curriculum zacu zuzuyemo amateka y’abadukoronije, amateka ya za revorusiyo z’iyo n’iziriya akikubira umwanya munini naho ibyacu bikaba kubinyura ejuru duhushura, tukananirwa kwiga ibigwi by’abasogokuruza bacu ahubwo tukiyigira ba Napoliyoni, ubwo kubera kutamenya amateka y’abatubanjirije ahubwo tukimenyera ay’abadukoronije benshi tugatangira guharanira kumera nkabo b’iyo za Burayi n’America nkaho twe ubwacu nta kiza twifitemo. Tugakora byose twigana nk’abatagira ubwenge bwo kwitekerereza maze ugasanga umwanya wacu munini uba mu guhora tuvumira ku gahera umuryango Nyafurika aho gufata iyambere ngo twicare turebe uko twakemura ibyo bibazo.
Nta kwiyanga kuruta kubona ibibazo iwanyu aho guharanira kubikemura ngo abazagukomokaho bazaze bubakira kubyo wasize ahubwo ukihungira ukajya kubaka iby’abandi batari n’ab’iwanyu ngo nuko baguha amafaranga menshi cyangwa ubuzima bworoshye.
• Abaminuje bitarura rubanda
Benshi mu bavandimwe baminuje bene wabo babaheruka iyo bakiri mu kubasaba ubufasha bw’amafaranga y’ishuli nyamara iyo barangije bakaminuza batangira kubitarura, bakaba imboneka rimwe mu muryango rusange w’Abanyafurika kandi ariwo iterambere ry’Afurika rishingiyeho. Ibi bigaterwa nuko iyo ugeze ku ishuli akenshi utozwa kwitwara ngo nk’ufite amashuli ndetse no kuganira n’abafite amashuli kandi ubumenyi si ubwo mu mashuli gusa ahubwo ubumenyi nyabwo buhera mu gushishoza nyuma ukongeraho n’ibyo mu mashuli. Ubundi umuntu agira uburezi bw’uburyo bubiri: ibyo yigishwa n’abandi n’ibyo we ubwe yiyigisha. Ibyo wiyigishije rero ahanini nibyo binagira akamaro ntagereranwa kuri wowe kandi ishuli riruta ayandi ni mu muryango Nyafurika ndetse isomo riruta ayandi rikaba kwitegereza ugasuzuma buri kimwe. Niwitaza bene wanyu ngo nuko wize burya hari byinshi utazamenya kandi by’ingirakamaro.
• Kwishyira hejuru no gushaka inyungu z’ako kanya
Ahanini muri za kaminuza n’amashuli makuru tuba twarigishijwe ibikenerwa mu bihugu byateye imbere cyane kurenza uko twiga ku bikenewe aha muri Afurika usanga dusohoka muri ayo mashuli twiyumva ko turi nkabo mur’ibyo bihugu byateye imbere, tukiyemera kandi bwa bumenyi bwacu twabujyana mu muryango Nyafurika ugasanga ubwinshi ntabwo bukenewe.
Mu rwego rwo kwiha akanyabugabo ngo twarize ugasanga turiyemera; tukadudubiza uruzungu kandi abo tubwira bumva gake; ubwo bati aba bana barize nyamara bashaka umusaruro uturuka mubyo twize bagaheba. Ikimwaro cya benshi mu bize kibundikiwe no kwiyemera tuvuga byinshi bidashoboka twifashishije ibyo dufite aha iwacu.
Abandi kubera kudatozwa guhangana n’ibibazo bakiri bato maze ngo kwihangana kwabo gukomere; bagera mu muryango nyafurika bagakora byose bagamije inyungu z’ako kanya, ugasanga baranga gutangirira hasi ngo bubake ibizaramba kugeza bashaje ahubwo bakihutira guharanira kugira umushahara w’ukwezi birengagije ko ubukungu bwa muntu buva ahanini mu kwihangira ibyawe aho kuba uwirirwa yigana abandi ariko kuko guhanga bisaba kuvunika no kwihangana benshi tubihungira kure.
• Kutigirira ikizere
Ni gake mu ishuli uzigishwa ibyo Abanyafurika bagezeho nunabyigishwa uzabwirwa ko babitojwe n’umuzungu runaka. Ibyo nta kindi bisiga mu buzima bwa benshi mu banyafurika uretse kutigirira ikizere bo ubwabo ndetse na bagenzi be; bakumva ko ntacyo bagezeho kandi ko ar’ ibisanzwe n’abo bakomotseho ar’uko babisize. Iyo bikubitiyeho rero kuba waranize ariko ukaba uri umushomeri, urukweto rwaraguhengamiyeho biba ibindi bibi kurushaho. Kandi birumvikana kuri buri wese, niba guhera uri muto umara imyaka n’imyaka wigishwa ubuhangange bw’abazungu n’ibyo bagezeho nyamara wakwiga ibya abirabura ukumva ni amakimbirane gusa ubwirwa n’ibibazo nawe wiyumva ko uri nta gaciro nk’umunyafurika.
• Kudashyira hamwe
Gushyira hamwe niwo musingi w’iterambere muri byose bikorwa aha ku isi. Gushyira hamwe bisaba kuba mufite intego runaka mushaka kugeraho maze mukunga ubumwe kugirango muyigereho. Twe mu mashuli yacu abenshi tujyayo ari umuhango, twagerayo tugahura n’abarimu abenshi muri bo bakora uwo mwuga wo kwigisha kubera kubura uko bagira; ibyo ugasanga nta kindi bibyara uretse kwiga nta ntego bikaba ahubwo gusa kwigana abandi, kuko ari umuhango cyangwa itegeko.
Uko kwigana abandi biragenda bikadukukiramo no mu buzima busanzwe ugasanga niba wenda runaka ashinze akaresitora bidateye kabiri irunde rwe haje undi wakoze resitora nk’iye ntacyo akosoyeho cyangwa ngo yongereho; abakiriya bagatangira gucikamo kabiri yaba ari uwabanje n’uwamwiganye bose bikabaviramo kudatera imbere; kandi wagashatse uko nawe ukora icyawe kivuye mu bitekerezo byawe utarinze gukora nk’icyo kanaka yakoze. Gutezanya imbere ntitujya tubitekerezaho cyane ahubwo duhora dusubizanya inyuma bivuye mu ishyari n’amatiku.
• Gukunda imyanya y’icyubahiro
Benshi mu bize usanga icyo baharanira atari ugukunda kuba abahindura byinshi mu muryango nyafurika ahubwo abenshi ni abaharanira kuba no kugaragara nk’abanyacyubahiro. Ibyo nta handi bituruka uretse ku kuba abenshi mu bize ikibashishikaje aribo ubwabo n’ababo aho gushishikazwa no kujijura abavandimwe babo. Akenshi usanga ya myanya ikomeye bayikoresha bashaka kubaho ubuzima bw’Ab’i Paris kandi bari Dakar kugirango bishoboke bikaba gukandamiza bamwe ndetse ugafata buri wese nk’igikoresho cyo kubyazwa inyungu za bamwe. Ubumenyi bwabo bafite irari rikabije ry’ibintu n’icyubahiro amaherezo buhinduka intwaro bifashisha basahura ibya rubanda cyangwa bakandamiza rubanda.
Har’ingaruka nyinshi zikomoka ku ireme ry’uburezi ricumbagira ry’Afurika gusa byose bibumbiye mu kudakoresha ibitekerezo byacu ngo turebe ibidukwiriye kandi bitunogeye twifashishije ibyo dufite aha iwacu muri Afurika niyo mpamvu twibera mu kwigana ibyo bariya bakoze kugeza naho ubu tugeze no ku rwego dutakaza n’ubushobozi bwo kwihitiramo umwenda twambara.
Urwiganwa rwatubayeho akarande bituma n’ibibatsi byo kugira intego runaka muri twe bizima kuko buri wese ashaka gukora icyo runaka w’iyo za Burayi cyangwa Amerika akora kandi aho kugikoperera harahari.
Ubutaha tuzabagezaho noneho uko bamwe babona uko ibi byakemuka maze Afurika yacu ikaba umugabane wuzuye amahoro n’ituze bivuye mu kunyurwa kwa buri wese kandi buri wese yubaha undi.
Rugaba
Inkuru bijyanye :
Imizi y’ubuyobe bukomeye buri mu burezi bw’Abanyafurika. Igice cya 1


text:
"Ku bantu bishimira umucyo wabo nyamara bakaba badashobora kuwugenderamo, Kristo arababwira ati “Ni yo mpamvu mbabwira ko, ibitangaza byakorewe hagati muri mwe, iyaba byarakorewe muri Tiro n’i Sidoni baba barihannye kera, bakambara ibigunira, bakisiga ivu. Ni yo mpamvu mbabwira ko ku munsi w’amateka, i Tiro n’i Sidoni hazahanwa igihano cyakwihanganirwa …Ibikurikira
Babuloni
GUSENGA IBISHUSHANYO
“Ntukiremere igishushanyo kibajwe, cyangwa igisa n’ishusho yose iri hejuru mu ijuru, cyangwa hasi ku butaka cyangwa mu mazi yo hepfo y’ubutaka. Ntukabyikubite imbere, ntukabikorere kuko Uwiteka Imana yawe ndi Imana ifuha, mpōra abana gukiranirwa kwa base, nkageza ku buzukuruza n’ubuvivi bw’abanyanga, nkababarira abankunda bakitondera amategeko yanjye, nkageza ku buzukuruza babo …Ibikurikira
GATOLIKA NA BIBILIYA
Ijambo Gatolika (Catholique) risobanura “Icyakwiriye hose, icyuzuye, icya rusange (universel, total, général). Byavuzwe na Aristote, Zénon, Polype, bose bakaba bari abanditsi b’Abagiriki. Bitewe n’uko Imana ihera mu itangiriro ikamenya iherezo (Ibyahishuwe 22:13; Yesaya 46:10), yakoresheje akanwa k’abahanuzi ivuga iby’Ubugatolika bitaraba, ikoresha ibigereranyo : Agahembe gato : Daniel 7:8, 24-25; …Ibikurikira
ABIYITA ABASIGAYE MU BUHAKANYI
Abadivantiste mu buhakanyi Bitandukanije n’Imana banga kuyoborwa na Bibiliya n’Umwuka w’ubuhanuzi bari barahawe ngo abe ari byo bibabera indongozi (Zaburi 119:105 ; Yohana 8 :31-32 ; 1 Korinto 3 :10-11 ; Elina White n’impano y’ubuhanuzi, p. 111-112, 137) ; bishyiriraho Indongozi yabo, bihamywa n’Inteko Nkuru, na yo ikemangwa n’Ibyanditswe (Evénements des derniers jours, p. 54). Bifatanije …Ibikurikira
Inzoga eshatu Babuloni iteretse amahanga
Izi nzoga Bibiliya yazigarutseho kenshi : “Iraguye, iraguye! Babuloni wa mudugudu ukomeye, wateretse amahanga yose inzoga ari zo ruba ry’ubusambanyi bwawo”. (Ibyahishuwe 14:8) “Kuko amahanga yose yanyoye inzoga… kandi abami bo mu isi basambanaga na wo, batunzi bo mu isi bagatungishwa n’ubwinshi bw’ubutunzi bwawo no kudamarara” (Ibyahishuwe 18:3) “…malaya …Ibikurikira
Ububi bwa Sodomu
« Ni ukuri Uwiteka Imana ntizagira icyo ikora, itabanje guhishurira abagaragu bayo b’abahanuzi ibihishwe byayo » (Amosi 3:7). Bene Data na bashiki bacu, abo dufatanije kumenya ko Imana iriho, ko isi izarangira, ko hazabaho igihano cy’abanyabyaha n’ingororano y’abakiranutsi, no kumenya ko ibyo tubona byose mu miryango, mu madini, mu moko, …Ibikurikira
Umukristo nyakuri no gusohora k’ubuhanuzi
Ni ukuri Uwiteka Imana ntizagira icyo ikora, itabanje guhishurira abagaragu bayo b’abahanuzi ibihishwe byayo » (Amosi 3:7). Bene Data na bashiki bacu, abo dufatanije kumenya ko Imana iriho, ko isi izarangira, ko hazabaho igihano cy’abanyabyaha n’ingororano y’abakiranutsi, no kumenya ko ibyo tubona byose mu miryango, mu madini, mu moko, mu …Ibikurikira